CELEX: 52013PC0501
Language: lv
Date: 2013-07-10
Title: Priekšlikums PADOMES REGULA par kopuzņēmumu ECSEL

|
			
		
		
		52013PC0501
		
			Priekšlikums PADOMES REGULA par kopuzņēmumu ECSEL /* COM/2013/0501 final - 2013/0234 (NLE) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
·                        
Vispārējais konteksts
Eiropas Savienībai (ES) ir jāveic pasākumi,
lai nodrošinātu tās izkļūšanu no ekonomikas un finanšu krīzes un nostātos uz
ilgtspējīgas izaugsmes ceļa.
Viens no mērķiem Eiropas Savienības
pētniecības un inovācijas pamatprogrammā 2014.–2020. gadam
“Apvārsnis 2020”[1]
būs nostiprināt Eiropas rūpniecību, dažādās rūpniecības nozarēs īstenojot
pētniecības un inovācijas atbalsta darbības.
Pamatprogrammas “Apvārsnis 2020” pīlārs
“Vadošā loma pamattehnoloģiju un rūpniecisko tehnoloģiju jomā” ir īpaši vērsts
uz rūpniecības konkurētspējas nostiprināšanu galveno tehnoloģiju, piemēram,
informācijas un komunikācijas tehnoloģiju (IKT), jomā. Pamatprogrammā
“Apvārsnis 2020” IKT veltītajā sadaļā noteiktās prioritārās jomas ir
mikroelektronika un nanoelektronika, kā arī viedo iegulto komponentu un sistēmu
izstrāde.
Lai labāk saskaņotu pētniecībai un inovācijai
paredzēto ES atbalstu ar rūpniecības mērķiem, kā arī Eiropā piesaistītu
lielākus ieguldījumus rūpniecībā, pamatprogrammā “Apvārsnis 2020” ir
paredzēta publiskā un privātā sektora partnerību izveide galvenajās jomās,
kurās pētniecība un inovācija varētu veicināt Savienības plašāku konkurētspējas
mērķu sasniegšanu un palīdzēt risināt sabiedrībai aktuālas problēmas.
Šis jaunais priekšlikums par publiskā un
privātā sektora partnerības (PPP) izveidi ir saistīts ar kopuzņēmumu (KU)
elektronisko komponentu un sistēmu jomā. Kopuzņēmums ECSEL (Electronic
Components and Systems for European Leadership) aizstāj iepriekšējos
kopuzņēmumus ENIAC[2]
un ARTEMIS[3],
kas Septītās pamatprogrammas ietvaros[4]
tika izveidoti nanoelektronikas un iegulto sistēmu jomās. Tas ir ierosināts
saistībā ar daudzgadu finanšu shēmu[5],
Komisijas priekšlikumu par pamatprogrammu “Apvārsnis 2020”, Komisijas
paziņojumu “Partnerības pētniecībā un inovācijā”[6],
pamatiniciatīvu “Inovācijas savienība”[7],
Komisijas paziņojumu par svarīgām pamattehnoloģijām[8] “Eiropas stratēģija par
svarīgām pamattehnoloģijām — tilts uz izaugsmi un nodarbinātību”, kā arī
Komisijas paziņojumu “Eiropas stratēģija mikro- un nanoelektronikas komponentu
un sistēmu jomā”[9].
Priekšlikums ir saskaņā arī ar Komisijas paziņojumu “Publiskā un privātā
sektora partnerības pamatprogrammā “Apvārsnis 2020” — efektīvs
instruments inovācijas un izaugsmes mērķu īstenošanai Eiropā”[10].
·                        
Kopuzņēmuma elektronisko komponentu un sistēmu
jomā pamatojums un mērķi
Elektronisko komponentu un iegulto sistēmu
joma ir ne tikai svarīga rūpniecības nozare ar vairāk nekā
EUR 1000 miljardu lielu apgrozījumu pasaules mērogā, tā arī ir
nodrošinājusi lielāko daļu ražīguma uzlabojumu visās ekonomikas jomās, un tai
ir būtiska nozīme sabiedrībai aktuālu problēmu risināšanā. Lai gan elektronisko
komponentu un sistēmu nozarei ir spēcīga ietekme svarīgos vertikālajos tirgos (autobūve,
enerģētika, maksājumu sistēmas u. c.), Eiropā tā saskaras ar lielām
problēmām, kas ietekmēs ekonomiku kopumā. 
Konkrētāk, Eiropa elektronisko komponentu un
sistēmu jomā saskaras ar divām galvenajām problēmām. Viena problēma ir saistīta
ar vajadzību kontrolēt galvenos vērtības radīšanas ķēdes elementus (t. i.,
projektēšanu, ražošanu un integrēšanu galaproduktos), kas ir svarīgi, lai
nodrošinātu ilgtspējīgu vērtības radīšanu Eiropā, izmantojot elektroniku,
tostarp daudzu citu Eiropas rūpniecības nozaru (autobūves, enerģētikas,
veselības aprūpes, tīmekļa u. c.) konkurētspēju. Otra problēma ir saistīta
ar vajadzību novērst būtiskus trūkumus inovācijas ķēdēs, lai nodrošinātu labāku
pētniecības izcilības pārveidi komerciālos panākumos. 
Risinot iepriekš minētās problēmas, Eiropai ir
jāspēj pārvarēt grūtības, ko rada sīva konkurence pasaules mērogā, tās
rūpniecības nozaru tirgus daļu samazināšanās, augstās pētniecības un inovācijas
izmaksas, kā arī straujā tehnoloģiju attīstība.
Šajā saistībā elektronisko komponentu un
sistēmu jomā izveidotā kopuzņēmuma mērķi būs šādi:
·              
garantēt to galveno tehnoloģiju piegādes drošību,
kuras ir visās svarīgākajās ekonomikas nozarēs veiktu inovāciju pamatā, kā arī
nodrošināt, lai Eiropa varētu maksimāli izmantot šīs tehnoloģijas vispārējas
ekonomikas izaugsmes stimulēšanai;
·              
atbalstīt ES politikas programmas, vidi un
rūpniecības konkurētspēju, kā paredzēts stratēģijā gudrai, ilgtspējīgai un
iekļaujošai izaugsmei “Eiropa 2020”;
·              
pārvarēt šķēršļus efektīvai pētniecībai un
inovācijai šajā jomā, tostarp lielus riskus, augstās pētniecības un izstrādes
izmaksas un neveiksmes tirgū. Privāto ieguldījumu palielināšanai ir vajadzīgs
publiskais atbalsts;
·              
saskaņot stratēģijas ar dalībvalstīm, lai
piesaistītu privātos ieguldījumus un atbalstītu stabilas publiskās finanses,
novēršot centienu nevajadzīgo dublēšanos un sadrumstalotību, kā arī atvieglojot
pētniecībā un inovācijā iesaistīto dalībnieku līdzdalību;
·              
mudināt nozares pārstāvjus pieņemt ilgtermiņa
stratēģisko pētniecības un inovācijas programmu, radīt vajadzīgo kritisko masu,
palielināt privātos ieguldījumus, atvieglot zināšanu apmaiņu, mazināt riskus,
pazemināt izmaksas un samazināt laiku līdz nonākšanai tirgū.
Šā jaunā kopuzņēmuma konkrētie mērķi ir šādi:
·              
saglabāt un palielināt pusvadītāju un viedo sistēmu
ražošanas spēju Eiropā, tostarp vadošo lomu ražošanas aprīkojuma un materiālu
apstrādes jomā;
·              
nodrošināt vadošo lomu projektēšanas un sistēmu,
tostarp iegulto tehnoloģiju, inženiertehniskās izstrādes jomā;
·              
nodrošināt visām ieinteresētajām personām piekļuvi
pasaules līmeņa infrastruktūrai elektronisko komponentu, kā arī iegulto un
viedo sistēmu projektēšanai un ražošanai;
·              
veicināt ekosistēmu attīstību, iesaistot inovatīvus
MVU, nostiprinot esošos klasterus un atbalstot jaunu klasteru izveidi jaunās
daudzsološās jomās.
·                        
Iepriekšējās pieredzes izmantošana
Ierosinātā kopuzņēmuma pamatā ir panākumi, ko
guvuši iepriekšējie kopuzņēmumi, kuri tika izveidoti Septītās pamatprogrammas
ietvaros (ENIAC un ARTEMIS). Abu kopuzņēmumu mērķis bija Eiropas
mēroga pētniecības un izstrādes programmas izveide nanoelektronikas un iegulto
sistēmu jomā, sniedzot stimulu, lai rūpniecības pārstāvji, dalībvalstis un
Eiropas Savienība saskaņotu stratēģijas un palielinātu ieguldījumus. Tie
nodrošināja būtiskas iespējas izveidot sadarbību Eiropas mērogā, radīt kritisko
masu un palielināt ieguldījumus. KU apliecināja, ka tie var sekmīgi uzņemties
godīga starpnieka lomu un darboties kā katalizatori vērienīgos projektos,
paplašinot izcilu privātā sektora pārstāvju līdzdalību sistēmā, kurā valsts un
Eiropas līmeņa publiskās iestādes var atbalstīt stratēģiski svarīgus
jautājumus. Šo spēju ir pārliecinoši apliecinājušas kopuzņēmuma ENIAC
sekmes, sniedzot izšķirošu stimulu svarīgu pamattehnoloģiju ieteikumu
īstenošanas sākšanai, kā arī kopuzņēmums ARTEMIS, sākot pirmos liela
mēroga inovāciju izmēģinājumu projektus. Laikposmā no 2008. gada līdz
2012. gadam aptuveni 2000 dalībnieku, no kuriem vairāk nekā 500 ir
MVU, pētniecības, izstrādes un inovācijas jomā veica ieguldījumus EUR 2,8 miljardu
apmērā. 
Šajos KU ir iesaistīti privātā sektora
pārstāvji, kā arī valstu un Eiropas iestādes. Viena būtiska problēma saistībā
ar šo trīspusējo struktūru attiecās uz procedūru un satura saskaņošanu ar
iesaistīto dalībvalstu gaidām un procesiem.
Pirmais un otrais ARTEMIS un ENIAC
starpposma novērtējums apliecināja, ka pamatprogrammas “Apvārsnis 2020”
ietvaros būtu ļoti ieteicams turpināt līdzīgas iniciatīvas īstenošanu, ņemot
vērā apstākli, ka neviena atsevišķa organizācija vai dalībvalsts nevarētu
atrisināt visas šīs nozares problēmas. Tāpēc tiek uzskatīts, ka piemērotākais
turpmākās darbības veids ir saskaņota rīcība Eiropas līmenī.
Gūtā pieredze apliecina, ka spēkā esošais
modelis ir ļāvis sasniegt mērķus, tomēr zināšanu spektrs bijis plašāks, nekā
tika paredzēts, un to apguves laikā bija jāiegūst pārliecība un jāizstrādā
praktiskās darbības metodes.
Papildus iepriekš minēto veiksmju aprakstam
par pašreizējo kārtību ir jāsniedz vairāki apsvērumi:
·              
nav nodrošināta pietiekama dažādo valstu procedūru sinhronizēšana
(gan attiecībā uz līgumu slēgšanu, gan maksājumiem), radot kavējumus projektu
īstenošanā;
·              
dalībniekiem noteiktais pienākums noslēgt divus
dotāciju nolīgumus (kopuzņēmuma un valsts) rada administratīvo slogu;
·              
atšķirīgie valstu noteikumi ietekmē to, kā tiek
veidoti konsorciji;
·              
spēcīgā ES un valstu saistību savstarpējā atkarība
(ieguldījumu likme, kas ir noteikta Padomes regulā DV/ES 1,8) ir kavējusi
budžeta izpildi;
·              
pamata Finanšu regulā noteiktās prasības attiecībā
uz decentralizētām aģentūrām rada būtiskas grūtības saistībā ar ierobežotajiem
kopuzņēmuma resursiem.
Šīs grūtības neaizkavēja pasākumu veikšanu,
bet to dēļ visām pusēm pastāvīgi jāstrādā, lai nodrošinātu sistēmas darbību.
Turpmākai iniciatīvai būtiskas priekšrocības sniegs vienkāršotais darbības
modelis atbilstīgi pamatprogrammā “Apvārsnis 2020” noteiktajam vispārējam
vienkāršošanas mērķim. Priekšlikumā par jauno kopuzņēmumu ir paredzēti
noteikumi, kuru mērķis ir pasākumu vienkāršošana un elastība.
2.           APSPRIEŠANĀS AR IEINTERESĒTAJĀM PERSONĀM
UN IETEKMES NOVĒRTĒJUMU REZULTĀTI
·                        
Apspriešanās rezultāti
Ieinteresētās personas uzskata, ka divi IKT
jomā pastāvošie kopuzņēmumi ir ļoti vērtīgi. Sabiedriskā apspriešana
apliecināja, ka KU attiecīgajās jomās palīdzēja novērst svarīgākos vājos posmus
un veicināja Eiropas konkurētspējas palielināšanos.
Pašreizējos kopuzņēmumos ENIAC un ARTEMIS
ir iesaistītas rūpniecības nozari pārstāvošās ieinteresētās personas (gan
lielie uzņēmumi, gan MVU) un pētniecības aprindas (pētniecības un zināšanu
izplatīšanas organizācijas) no visas Eiropas. Dalībvalstis ir tieši iesaistītas
pārvaldības struktūrās un sniedz finansiālu atbalstu. Rūpniecības un
pētniecības aprindas ir pārstāvētas ar rūpniecības apvienību AENEAS un ARTEMIS-IA
starpniecību.
Apspriešanās apliecina, ka visi dalībnieki ir
motivēti un apņēmības pilni īstenot kopīgās tehnoloģiju ierosmes (KTI). Saskaņā
ar nozares pārstāvju sniegto informāciju KTI ir bijušas noderīgas, nodrošinot
ieinteresēto personu tikšanos un atvieglojot sadarbību saistībā ar stratēģisko
pētniecības programmu īstenošanu. KTI apkopo privātos resursus un publisko
finansējumu no dalībvalstīm un Eiropas Savienības.
Attiecībā uz jauno KTI visas ieinteresētās
personas stingri atbalsta divus galvenos mērķus, proti:
·              
panākt kritisko masu, apvienojot publiskos un
privātos resursus;
·              
sniegt publisko atbalstu liela mēroga demonstrējumu
un izmēģinājumu projektiem.
Jāsniedz atbalsts sadarbībai saistībā ar
inovāciju veikšanu vērtību ķēdēs visā Eiropā un tuvāk tirgum. Ir jāaptver
sarežģītu elektronisko komponentu un sistēmu projektēšana, kā arī ražošana un
tehnoloģiju attīstība.
Dalībvalstis uzstāj, ka publiskais finansējums
ir jāizmanto pēc iespējas efektīvāk to valsts rūpniecības un pētniecības
aprindu interesēs. Visas iesaistītās dalībvalstis atzīst, ka to valsts
ekonomikas kontekstā svarīga nozīme ir spēcīgai elektronisko komponentu un
sistēmu rūpniecības nozarei. Dalībvalstis ir gatavas apsvērt dalību trīspusējā
modelī, ja finansējuma līmenis rada vajadzību apvienot resursus un nodrošināt
ciešāku stratēģiju saskaņošanu reģionālā, valsts un ES līmenī.
Dažas dalībvalstis atzīst grūtības, ar kurām
pašlaik saskaras dalībnieki, jo īpaši saistībā ar valsts atbilstības kritēriju
piemērošanu un nepietiekamu valsts līgumu slēgšanas un finansēšanas noteikumu sinhronizēšanu
un saskaņošanu. Valstu līgumu atšķirību dēļ pastāv dažādi dalības nosacījumi un
samazinās efektivitāte. Ieinteresētās personas ziņoja par šādām grūtībām
saistībā ar trīspusējo KTI modeli.
MVU ir svarīgi, lai līdzdalība būtu vienkārši
īstenojama. Tie stingri atbalsta mērķtiecīgāku atbalstu, un šai nostājai
piekrīt iesaistītās dalībvalstis.
Daudzas ieinteresētās personas uzsvērušas arī
vajadzību pieņemt dalībvalstu daudzgadu finanšu shēmas attiecībā uz kopuzņēmumu
darbību.
Izstrādājot jauno KTI elektronisko komponentu
un sistēmu jomā, tika ņemti vērā dažādie viedokļi, lai gan visas dalībvalstis
nesniedza vienādu atbalstu KU kā vienas pieturas aģentūras darbības metodei.
·                        
Ietekmes novērtējums
Ierosinātā
regula ir aplūkota Komisijas ietekmes novērtējumā, kas ir pievienots
priekšlikumam.
3.           PRIEKŠLIKUMA JURIDISKIE ASPEKTI
·                        
Ierosināto pasākumu kopsavilkums
Priekšlikumu veido Padomes regula, ar kuru
izveido kopuzņēmumu ECSEL un nosaka tā mērķus, juridisko statusu,
darbības noteikumus un statūtus laikposmā no 2014. līdz 2024. gadam
(attiecībā uz finanšu plānojumu — līdz 2020. gadam). Ar Padomes
2007. gada 20. decembra Regulu (EK) Nr. 72/2008 un Regulu (EK)
Nr. 74/2008 attiecīgi nanoelektronikas un iegulto datorsistēmu jomā tika
izveidoti kopuzņēmumi ENIAC un ARTEMIS. Šīs regulas ir jāatceļ
līdz ar jaunā kopuzņēmuma darbības sākšanu.
·                        
Juridiskais pamats
Priekšlikuma juridiskais pamats ir Līguma par
Eiropas Savienības darbību 187. pants.
Tiks piemēroti dalības un
rezultātu izplatīšanas noteikumi attiecībā uz pamatprogrammu "Apvārsnis
2020". Taču, ņemot vērā
attiecīgās šīs ierosmes operacionālās vajadzības, nepieciešamas atkāpes no šiem
noteikumiem. Šajā posmā konkrētās atkāpes vēl nav iekļautas šajā priekšlikumā,
lai neskartu starpiestāžu apspriedes par piemērotu to pieņemšanas juridisko
pamatu/procedūras noteikumiem, kuras vēl joprojām turpinās saistībā ar darbu
likumdošanas procesā attiecībā uz Komisijas priekšlikumu Eiropas Parlamenta un
Padomes regulai, kurā izklāstīti dalības un pētījumu rezultātu izplatīšanas
noteikumi attiecībā uz pētniecības un inovācijas pamatprogrammu “Apvārsnis
2020” (COM(2011) 0810 – 2011/0399(COD). Konkrētās atkāpes tiks ieviestas
vēlākā posmā, ņemot vērā minēto apspriežu rezultātus.
Lai varētu piemērot valsts atbalsta
noteikumus, no Regulas (ES) Nr. … [dalības un pētījumu rezultātu izplatīšanas
noteikumi attiecībā uz pamatprogrammu "Apvārsnis 2020"] jāparedz
atkāpes attiecībā uz vienotu finansējuma likmi katrai darbībai. Tā kā
dalībvalstis sniedz līdzfinansējumu, kopuzņēmuma piešķirtajam publiskajam
atbalstam piemēro valsts atbalsta noteikumus, kuros paredzēti īpaši nosacījumi
par atbalsta intensitāti, kas ir atkarīga no dalībnieku un darbību veida.
·                        
Subsidiaritātes princips
Subsidiaritātes principu piemēro, ciktāl
priekšlikums nav ES ekskluzīvā kompetencē.
Turpmāk norādīto iemeslu dēļ priekšlikuma
mērķus nevar pietiekami labi sasniegt atsevišķās dalībvalstīs.
·              
Ievērojamās problēmas, ar kurām saskaras Eiropas
rūpniecība un ekonomika, rada vajadzību pēc lieliem ieguldījumiem, un, lai dalībvalsts
tos varētu veikt tikai saviem spēkiem, ir jāiegulda lielas pūles. Tā rezultātā
atsevišķas dalībvalstis neatkarīgi no to ekonomikas lieluma vilcinās
iesaistīties pētniecības un inovācijas jomā vai kavējas veikt ieguldījumus, kas
ir būtiski, lai piesaistītu turpmākus privātus ieguldījumus un pilnveidotu
Eiropas spēju īstenot inovācijas un uzlabot savu konkurētspēju. Apvienojot
reģionālā, valsts un ES līmeņa resursus, Eiropa var ātri reaģēt uz lieliem
ieguldījumiem un prognozēt to pieprasījumu, ko apliecina 2012. gada
uzaicinājumi iesniegt priekšlikumus saistībā ar KTI ENIAC. Šis
uzaicinājums atbalstīja ražošanas izmēģinājuma iekārtu kopu svarīgās Eiropas
rūpniecības nozaru jomās.
·              
Eiropai ir augstas kvalitātes specializēti
tehnoloģiju un rūpnieciskie klasteri mikroelektronikas un nanoelektronikas
komponentu, kā arī viedo un iegulto sistēmu jomā. Inovācijas un konkurētspējīgi
produkti un pakalpojumi arvien biežāk tiek izstrādāti, izmantojot pārnozaru
pētniecības un inovācijas darbības, kā arī apvienības un partnerības vērtības
radīšanas ķēdes ietvaros — no pusvadītāju izstrādes līdz iegultajai
programmatūrai un tīklā izmantojamām lietojumprogrammām. Ja ES līmenī netiks
sākta jauna iniciatīva, pētniecības un inovācijas vides sadrumstalotība Eiropā
palielināsies. Bez mērķtiecīgas un saskanīgas programmas elektronisko
komponentu un sistēmu jomā Eiropas ieguldījumu veidotu sadrumstalotu un
neorganizētu vietējā mēroga pasākumu kopa. Nepietiekama pētniecības un
izstrādes mērķu saskaņošana, centienu dublēšanās, nevajadzīga birokrātija un
neoptimāls ierobežotā pētniecības finansējuma izmantojums kavēs progresu. Tāpēc
atsevišķu dalībvalstu rīcība nav pietiekama, lai pārvarētu problēmas, ar kurām
saskaras elektronisko komponentu un sistēmu nozare. Neviens atsevišķs valsts
mehānisms nespēs nodrošināt visus vajadzīgo zināšanu un finanšu līdzekļu
apkopošanu, lai panāktu stabilu pozīciju konkurētspējīgā pasaules mēroga tirgū.

Vairāku iemeslu dēļ vēlamos mērķus labāk būs
iespējams sasniegt ar ES līmeņa pasākumu palīdzību. Eiropas publiskā un privātā
sektora partnerība nodrošinās lielākus finanšu un tehniskos līdzekļus, kas ir
svarīgi, lai spētu kontrolēt sarežģīto situāciju saistībā ar inovācijām, kuru
attīstības temps šajā jomā kļūst arvien straujāks. Tā palīdzēs nodrošināt
mērķtiecīgāku pieeju attiecībā uz Eiropas, valsts un rūpniecības nozaru
prioritātēm. Šajā partnerībā tiks apvienotas starpvalstu un Eiropas programmu
stiprās puses. Vienkāršotu darbības metožu pieņemšana nodrošinātu īsākus
dotāciju nolīguma noslēgšanas termiņus un ļautu dalībniekiem izvairīties no
jauniem birokrātiskiem šķēršļiem.
Tāpēc priekšlikums atbilst subsidiaritātes
principam.
·                        
Proporcionalitātes princips
Saskaņā ar proporcionalitātes principu šīs
regulas noteikumi paredz vienīgi tos pasākumus, kas ir vajadzīgi tās mērķu
sasniegšanai.
Turpmāk izklāstīto iemeslu dēļ priekšlikums
atbilst proporcionalitātes principam. Ierosinātais KU ir vienīgā vienkārši
īstenojamā iespēja, kas ļauj pārvarēt darbības mērķu sasniegšanai noteiktos
ierobežojumus un apmierina prasības. Tā ir noturīga struktūra, tai ir
juridiskas personas statuss, un tā rada skaidru juridisku pamatu pētniecības un
inovācijas jomā iesaistīto dalībnieku, valsts iestāžu un ES sadarbībai un
līdzdalībai publiskā un privātā sektora partnerībā. Īpaši svarīga ir visu
ieinteresēto personu līdzdalība. Tā kā iniciatīvā galvenā uzmanība ir pievērsta
rūpnieciskiem mērķiem, kas ir ļoti svarīgi ekonomikas konkurētspējas
nodrošināšanai, pētniecības prioritāšu un inovācijas politikas izstrādē ir
vajadzīga nozaru līdzdalība. Dalībvalstu iesaistīšanās ir vajadzīga, lai
mobilizētu valsts finansējumu, kas veido lielāko publiskā ieguldījuma daļu
pētniecībā un izstrādē šajā jomā. Visbeidzot ES ir jāuzņemas vadība
integrācijas procesa virzīšanā, partneru dažādo interešu līdzsvarošanā un ES
finansējuma izmantošanas atbilstīgas uzraudzības nodrošināšanā.
Ierosinātās darbības rezultātā ES līmenī tiks
panākta vajadzīgā integrācija, vienlaikus nodrošinot elastīgus apstākļus
atsevišķu dalībvalstu līdzdalībai. Lēmumu pieņemšana par valsts finansiālajiem
ieguldījumiem joprojām ietilpst dalībvalstu kompetencē. Kopuzņēmums nodrošinās
kompaktu lēmumu pieņemšanas un finanšu un administratīvās darbības struktūru.
Tas būs īpaši rentabls, jo paredzams, ka tā administratīvās izmaksas būs
aptuveni 3% apmērā no kopējā ES ieguldījuma saistībā ar pētniecības un
inovācijas darbībām, kuras veiks kopuzņēmums.
·                        
Juridiskā instrumenta izvēle
Ierosinātais juridiskais instruments: regula.
Citi juridiskie instrumenti nebūtu piemēroti
šāda iemesla dēļ: tāda kopuzņēmuma izveidei, kurā piedalās Eiropas Savienība,
ir vajadzīga Padomes regula.
4.           IETEKME
UZ BUDŽETU
Budžeta novērtējumā attiecībā uz līdzekļu
piešķīrumu no CNECT budžeta pīlāram “Vadošā loma pamattehnoloģiju un
rūpniecisko tehnoloģiju jomā” ir norādīts, ka maksimālais ES izdevumu apmērs
kopuzņēmuma ECSEL pastāvēšanas laikā (līdz 2024. gadam) ir
EUR 1 215 255 000[11]
[12] (ieskaitot EBTA), kas būtu
jāpiešķir līdz 2020. gada 31. decembrim, kad beidzas pamatprogrammas
“Apvārsnis 2020” termiņš, un jāizmaksā līdz 2024. gada
31. decembrim.
5.           IZVĒLES
ELEMENTI
·                        
Vienkāršošana
Lai risinātu praktiskos sarežģījumus, kas
dalībniekiem ir radušies saistībā ar pašreizējo kopuzņēmumu, piemēram, dažādie
valstu noteikumi un prakses, kas nosaka būtiski atšķirīgu pieeju atsevišķiem
dalībniekiem, ir ierosināts vienkāršots darbības modelis. Saskaņā ar
ierosinājumu jaunais kopuzņēmums dalībvalstīs var rīkoties valsts pārvaldes
iestāžu vietā, noslēdzot dotāciju nolīgumus / veicot maksājumus, tāpat kā tas
rīkojas saistībā ar ES ieguldījumu. Tas kopuzņēmumam sniegs iespēju darboties
kā vienas pieturas aģentūrai un nodrošināt finansējuma piešķiršanas
sinhronizēšanu visiem dalībniekiem. Ir ierosināta arī (no ES un valstu
finansējuma avotiem piešķirtā) publiskā finansējuma likmju saskaņošana
attiecībā uz visiem dalībniekiem.
·                        
Eiropas intereses
Eiropai ir ļoti svarīga inovatīva elektronisko
komponentu un sistēmu nozare, jo tā nodrošinās elektroniskās pamattehnoloģijas,
kas veicina inovāciju daudzos uzņēmumos visās ekonomikas nozarēs – no autobūves
un kosmosa aviācijas nozares līdz enerģētikas, veselības aprūpes aprīkojuma un
sadzīves tehnikas nozarei, kā arī visu veidu rūpnieciskās ražošanas procesiem.
Saistībā ar to kopuzņēmuma ECSEL mērķi un darbības joma paredzēs precīzu
tehnoloģiskās attīstības virzienu un īstenojamos ekonomiskos mērķus, atklātus
un godīgus dalībnieku atlases kritērijus, nozares iesaistīšanos ieguldījumu
veikšanā un darbavietu radīšanā, kā arī piemērotu pārvaldību un īstenošanas
noteikumus. Kopuzņēmuma ECSEL darbībām sniegtais publiskais atbalsts
uzlabos Eiropas Savienības starptautisko stāvokli pētniecības un inovācijas
jomā. Tie sniegs labumu visai elektronisko komponentu un sistēmu nozares
vērtību ķēdei Eiropā, tostarp daudziem MVU, un, pateicoties plašākai radītajai
ietekmei, arī citiem ekonomikas dalībniekiem. Komisija pēc dalībvalsts vai
attiecīgu dalībvalstu grupas paziņojuma var pieņemt, ka kopuzņēmuma ECSEL
ierosmes ir uzskatāmas par būtiskiem projektiem visas Eiropas interesēs, ja ir
nodrošināta atbilstība visām attiecīgajām prasībām.
2013/0234 (NLE)
Priekšlikums
PADOMES REGULA
par kopuzņēmumu ECSEL
(Dokuments attiecas uz EEZ)
EIROPAS SAVIENĪBAS PADOME,
ņemot vērā Līgumu par Eiropas Savienības
darbību un jo īpaši tā 187. pantu un 188. panta pirmo daļu,
ņemot vērā Eiropas Komisijas priekšlikumu,
ņemot vērā Eiropas Parlamenta atzinumu[13],
ņemot vērā Eiropas Ekonomikas un sociālo lietu
komitejas atzinumu[14],
tā kā:
(1)       Publiskā un privātā sektora
partnerības kopīgo tehnoloģiju ierosmju formā sākotnēji bija paredzētas Eiropas
Parlamenta un Padomes 2006. gada 18. decembra Lēmumā
Nr. 1982/2006/EK par Eiropas Kopienas Septīto pamatprogrammu pētniecībai,
tehnoloģiju attīstībai un demonstrējumu pasākumiem (no 2007. līdz
2013. gads)[15].
(2)       Padomes 2006. gada
19. decembra Lēmumā 2006/971/EK par īpašo programmu “Sadarbība”, ar
ko īsteno Eiropas Kopienas Septīto pamatprogrammu pētniecībai, tehnoloģiju
attīstībai un demonstrāciju pasākumiem (2007–2013)[16], tika noteiktas konkrētas
atbalstāmas publiskā un privātā sektora partnerības, tostarp publiskā un
privātā sektora partnerības konkrētās ENIAC un ARTEMIS kopīgo
tehnoloģiju ierosmju jomās.
(3)       Stratēģijā “Eiropa 2020”[17] ir uzsvērta vajadzība radīt
labvēlīgus apstākļus ieguldījumiem zināšanu un inovācijas jomā, lai Savienībā
panāktu gudru, ilgtspējīgu un iekļaujošu izaugsmi. Šo stratēģiju ir
apstiprinājis gan Eiropas Parlaments, gan Padome.
(4)       Eiropas Parlamenta un Padomes
2013. gada … Regulā (ES) Nr. …/2013, ar ko izveido pētniecības un
inovācijas pamatprogrammu 2014.–2020. gadam “Apvārsnis 2020”[18], ir noteikts mērķis sasniegt
lielāku ietekmi, apvienojot pamatprogrammu “Apvārsnis 2020” un privātā
sektora līdzekļus publiskā un privātā sektora partnerībās tajās būtiskākajās
jomās, kurās pētniecība un inovācija varētu veicināt Savienības vērienīgāku
konkurētspējas mērķu sasniegšanu un palīdzēt atrisināt sabiedrības problēmas.
ES var iesaistīties minētajās partnerībās, veicot finansiālus ieguldījumus
kopuzņēmumos, kas izveidoti, pamatojoties uz Līguma par Eiropas Savienības
darbību 187. pantu, saskaņā ar Lēmumu Nr. 1982/2006/EK.
(5)       Saskaņā ar Padomes
2013. gada […] Lēmumu (ES) Nr. […]/2013, ar ko izveido īpašo
programmu, ar kuru īsteno pamatprogrammu 2014.–2020. gadam "Apvārsnis
2020"[19],
kopuzņēmumiem, kas ir izveidoti atbilstīgi Lēmumam Nr. 1982/2006/EK
saskaņā ar Lēmumā (ES) Nr. […]/2013 paredzētajiem nosacījumiem, būtu jāpiešķir
papildu atbalsts. Prioritāte, kas attiecas uz vadošo lomu rūpniecībā, ir vērsta
uz diviem konkrētiem darbību virzieniem informācijas un komunikācijas tehnoloģiju
jomā: “mikroelektronika un nanoelektronika” un “jauna komponentu un sistēmu
paaudze, progresīvu un viedu iegulto komponentu un sistēmu inženiertehniskā
izstrāde”. Iegultās datorsistēmas (ARTEMIS) un nanoelektroniku (ENIAC)
būtu jāapvieno vienā ierosmē.
(6)       Komisijas paziņojumā “Eiropas
stratēģija par svarīgām pamattehnoloģijām — tilts uz izaugsmi un
nodarbinātību”[20]
ir noteiktas svarīgās pamattehnoloģijas (turpmāk tekstā — KET),
kuru vidū kā neaizstājams inovāciju avots ir minēta mikroelektronika un
nanoelektronika. Pašlaik pastāv plaisa starp pamatzināšanu veidošanu un to
vēlāko komercializāciju precēs un pakalpojumos. Tas ir jānovērš, cita starpā
īstenojot mērķtiecīgu darbu saistībā ar ražošanas izmēģinājuma iekārtām un
inovāciju izmēģinājumu projektiem, tostarp plašāka mēroga projektiem, lai
nodrošinātu tehnoloģijas un produkta validēšanu ražošanas apstākļos un plašāku
integrāciju un savstarpēju bagātināšanos starp dažādajām KET.
(7)       Saskaņā ar Komisijas
paziņojumu “Eiropas stratēģija par mikro- un nanoelektronikas komponentu un
sistēmu jomā”[21]
mikroelektronikas un nanoelektronikas komponenti un sistēmas ir visu galveno
ekonomikas nozaru konkurētspējas un inovācijas pamatā. Tā kā šī nozare ir tik
svarīga un tā kā ieinteresētās personas ES tajā saskaras ar problēmām, ir
steidzami jārīkojas, lai Eiropas inovācijas un vērtību ķēdēs nepaliktu neviena
vāja posma. Tāpēc ir sniegts ierosinājums izveidot ES līmeņa mehānismu, lai
dalībvalstis, Eiropas Savienība un privātais sektors apvienotu un mērķtiecīgi
novirzītu atbalstu pētniecībai un inovācijām elektronikas komponentu un sistēmu
jomā.
(8)       Ņemot vērā Eiropas vadošās
pozīcijas atgūšanu nanoelektronikas ekosistēmas jomā, rūpniecības un
pētniecības jomā ieinteresētās personas ir ierosinājušas stratēģisko
pētniecības un inovācijas programmu, kas paredz līdz 2020. gadam veikt
ieguldījumus kopumā EUR 100 miljardu apmērā, ar mērķi vairāk nekā par
EUR 200 miljardiem gadā palielināt pasaules mērogā gūtos Eiropas
ienākumus nanoelektronikas jomā un Eiropā radīt papildu 250 00 tiešās un
inducētās darbavietas.
(9)       Termins “elektroniskie
komponenti un sistēmas” ietver mikroelektronikas un nanoelektronikas, kā arī
iegulto/kiberfizisko un viedo integrēto sistēmu un lietojumprogrammu jomas.
(10)     Ar Padomes 2007. gada
20. decembra Regulu (EK) Nr. 72/2008[22]
izveidotais kopuzņēmums ENIAC ir veiksmīgi īstenojis pētniecības
programmu, nostiprinot attiecīgās jomas nanoelektronikas nozarē, kurās Eiropa
uzlaboja savu konkurētspēju, palielinot ieguldījumus prioritārajās jomā un
iesaistot visu ekosistēmu.
(11)     Kopuzņēmums ARTEMIS,
kas tika izveidots atbilstīgi Padomes 2007. gada 20. decembra Regulai
(EK) Nr. 74/2008, ar ko izveido ARTEMIS kopuzņēmumu, lai īstenotu
kopīgu tehnoloģiju ierosmi iegulto datorsistēmu jomā[23], ir apliecinājis savu stratēģisko
pozicionēšanos, kurā izmanto gan no augšas sniegtas pamatnostādnes, gan arī
vietēji definētus risināmos tehniskos jautājumus, tādējādi piesaistot
projektus, kuros var gūt rezultātus, kuri tiešā veidā attiecas uz nozari.
(12)     Kopuzņēmumu ENIAC un ARTEMIS
starpposma novērtējumi ir apliecinājuši, ka tie ir noderīgi un pielāgoti
instrumenti spēku apvienošanai un ka tiem ir būtiska ietekme attiecīgajās
jomās. Tāpēc būtu jāturpina sniegt atbalstu kopuzņēmumu ENIAC un ARTEMIS
aptvertajām pētniecības jomām, lai uzlabotu elektronisko komponentu un sistēmu
konkurētspēju Eiropā un pievērstos tādu stratēģisku darbību kopumam, par kurām
vienojušās šajās ierosmēs iesaistītās privātā un publiskā sektora ieinteresētās
personas.
(13)     Nanoelektronikas un iegulto
datorsistēmu pētniecības programmām pastāvīgais atbalsts būtu jāpiešķir,
pamatojoties uz kopuzņēmumu ENIAC un ARTEMIS darbībā gūto
pieredzi, tostarp starpposma novērtējuma rezultātiem, ieinteresēto personu
ieteikumiem un vajadzību panākt resursu efektīvu koordināciju un sinerģiju.
(14)     Ir nostiprinājusies sadarbība
starp Eiropas Tehnoloģiju platformu ARTEMIS, ENIAC un EPoSS
(Eiropas Tehnoloģiju platforma viedo sistēmu integrēšanai) ieinteresētajām
personām, kā sīki izklāstīts IKT komponentu un sistēmu nozaru augsta līmeņa
stratēģiskajā pētniecības un inovācijas programmā, ko tās publicēja
2012. gadā. Lai pēc iespējas labāk atspoguļotu šīs sadarbības radītās
sinerģijas un uz tām pamatotos, ir jāizveido vienots kopuzņēmums (turpmāk
tekstā — kopuzņēmums ECSEL), kas aptver elektroniskos komponentus
un sistēmas, tostarp kopuzņēmumu ENIAC un ARTEMIS iepriekšējās
darbības, un izmanto vajadzībām piemērotāku struktūru un noteikumus, lai
uzlabotu efektivitāti un nodrošinātu vienkāršošanu. Šajā nolūkā kopuzņēmumam ECSEL
būtu jāpieņem tā vajadzībām piemēroti finanšu noteikumi atbilstīgi
209. pantam Eiropas Parlamenta un Padomes 2012. gada 25. oktobra
Regulā (ES, Euratom) Nr. 966/2012 par finanšu noteikumiem, ko
piemēro Savienības vispārējam budžetam[24].
(15)     Rūpniecības nozari pārstāvošo
ieinteresēto personu ierosinātās augsta līmeņa stratēģiskās pētniecības un
inovācijas programmas īstenošanas pamatā ir vairāki atbalsta avoti: valstu,
reģionālās un starpvaldību programmas, ES pamatprogramma un kopīga tehnoloģiju
ierosme publiskā un privātā sektora partnerības formā.
(16)     Publiskā un privātā sektora
partnerībai elektronisko komponentu un sistēmu jomā būtu jāapvieno finanšu un
tehniskie līdzekļi, kas ir svarīgi, lai spētu kontrolēt sarežģīto situāciju
saistībā ar inovācijām, kuru attīstības temps šajā jomā kļūst arvien straujāks.
Tāpēc kopuzņēmuma ECSEL biedriem, pamatojoties uz brīvprātības principu,
vajadzētu būt Eiropas Savienībai, dalībvalstīm un pamatprogrammas
“Apvārsnis 2020” asociētajām valstīm (turpmāk tekstā — asociētās
valstis), kā arī asociācijām kā biedriem no privātā sektora, kas pārstāv
uzņēmumus un citas organizācijas, kuras aktīvi darbojas Eiropā elektronisko
komponentu un sistēmu nozarē. Kopuzņēmumam ECSEL vajadzētu būt atvērtam
jaunu biedru uzņemšanai.
(17)     Kopuzņēmumam ECSEL būtu
jārisina skaidri noteikti jautājumi, kas Eiropas rūpniecības nozarēm kopumā
sniegs iespēju elektronisko komponentu un sistēmu jomā projektēt, ražot un
izmantot inovatīvākās tehnoloģijas. Lai pētniecības grupām un Eiropas
rūpniecības nozarēm palīdzētu saglabāt vadošo pozīciju starptautiskajā vidē,
kurā pastāv sīva konkurence, visā Eiropā nodrošinātu tehnoloģiju jomā iegūtās
vadošās pozīcijas ātru un plašu izmantojumu rūpniecībā, radot būtisku pārnesi
sabiedrībai, kopā uzņemtos riskus un apvienotu spēkus, saskaņojot stratēģijas
un ieguldījumus kopīgu Eiropas interešu īstenošanai, ir vajadzīgs strukturēts
un saskaņots Eiropas līmeņa finansiālais atbalsts. Komisija pēc dalībvalsts vai
attiecīgu dalībvalstu grupas paziņojuma var atzīt, ka kopuzņēmuma ECSEL
ierosmes ir uzskatāmas par būtiskiem projektiem visas Eiropas interesēs, ja ir
nodrošināta atbilstība visām attiecīgajām prasībām.
(18)     Privātās asociācijas AENEAS,
ARTEMISIA un EPoSS rakstiski ir paudušas savu piekrišanu, lai
pētniecības un inovācijas darbības kopuzņēmuma ECSEL darbības jomā tiktu
īstenotas tādas struktūras ietvaros, kas ir labi pielāgota publiskā un privātā
sektora partnerības būtībai. Ir svarīgi, lai privātās asociācijas pieņemtu šīs
regulas pielikumā izklāstītos statūtus, to apliecinot ar apstiprinājuma
vēstuli.
(19)     Lai kopuzņēmums ECSEL
sasniegtu savus mērķus, tam finansiālais atbalsts būtu jāsniedz galvenokārt
dotāciju veidā, to piešķirot dalībniekiem, kuri atsaucas uz atklātiem
pamatotiem uzaicinājumiem iesniegt priekšlikumus konkursa kārtībā. Šāds
finansiālais atbalsts jāvērš uz pierādītām neveiksmēm tirgū, kas rada šķēršļus
attiecīgās programmas izstrādei, un jānodrošina stimulējoša ietekme, mainot
saņēmēja uzvedību.
(20)     Lai saglabātu vienlīdzīgus
konkurences apstākļus attiecībā uz visiem iekšējā tirgū aktīvajiem uzņēmumiem,
pamatprogrammas sniegtais finansējums būtu jāparedz atbilstīgi valsts atbalsta
noteikumiem, lai nodrošinātu publiskā sektora izdevumu efektivitāti un
nepieļautu traucējumu radīšanu tirgū, piemēram, privātā finansējuma izspiešanu,
neefektīvu tirgus struktūru radīšanu vai neefektīvu firmu saglabāšanu.
(21)     Līdzdalībai kopuzņēmuma ECSEL
finansētajās netiešajās darbībās būtu jāatbilst Eiropas Parlamenta un Padomes
2013. gada ... Regulai (ES) Nr. …/2013, kurā izklāstīti dalības un
pētījumu rezultātu izplatīšanas noteikumi attiecībā uz pētniecības un
inovācijas pamatprogrammu "Apvārsnis 2020" (2014.–2020. gads)[25]. 
(22)     Savienības finansiālais
ieguldījums būtu jāpārvalda atbilstīgi pareizas finanšu pārvaldības principam
un attiecīgajiem noteikumiem par netiešo pārvaldību, kas ir paredzēti Regulā
(ES, Euratom) Nr. 966/2012 un Komisijas 2012. gada
29. oktobra Deleģētajā regulā (ES) Nr. 1268/2012 par Regulas (ES, Euratom)
Nr. 966/2012 piemērošanas noteikumiem[26].
(23)     Šajā regulā paredzēto ES
līdzekļu saņēmēju revīzijas būtu jāveic tā, lai samazinātu administratīvo
slogu, saskaņā ar Regulu (ES) Nr. .../2013 [pamatprogramma
“Apvārsnis 2020”].
(24)     Visā izdevumu ciklā Savienības
un citu kopuzņēmuma ECSEL biedru finansiālās intereses būtu jāaizsargā,
veicot samērīgus pasākumus, tostarp nelikumību novēršanu, atklāšanu un
izmeklēšanu, zaudēto, nepamatoti izmaksāto vai nepareizi izlietoto līdzekļu
atgūšanu, un vajadzības gadījumā — saskaņā ar Finanšu regulu (EK, Euratom)
Nr. 966/2012 noteiktus administratīvus un finansiālus sodus.
(25)     Komisijas iekšējam revidentam
ir tādas pašas pilnvaras attiecībā uz kopuzņēmumu ECSEL, kādas viņam ir
attiecībā uz Komisiju.
(26)     Saskaņā ar Līguma
287. panta 1. punktu Savienības izveidoto struktūru, biroju vai
aģentūru izveides aktā var būt paredzēts aizliegums Revīzijas palātai pārbaudīt
šo struktūru, biroju vai aģentūru ieņēmumu un izdevumu pārskatus. Saskaņā ar
Regulas (ES, Euratom) Nr. 966/2012 60. panta 5. punktu
minētās regulas 209. pantā paredzēto struktūru pārskati ir jāpārbauda
neatkarīgai revīzijas struktūrai, kura sniedz atzinumu, cita starpā par
pārskatu ticamību un pamatā esošo darījumu likumību un pareizību. Vajadzība
novērst divkāršu pārskatu pārbaudi pamato noteikumu, kam atbilstīgi Revīzijas
palātai nebūtu jāpārbauda kopuzņēmuma ECSEL pārskati.
(27)     Saskaņā ar Līguma par Eiropas
Savienību 5. pantā noteiktajiem subsidiaritātes un proporcionalitātes
principiem dalībvalstis, rīkojoties atsevišķi, nevar pienācīgi īstenot
kopuzņēmuma ECSEL mērķus attiecībā uz rūpnieciskās pētniecības un
inovācijas nostiprināšanu visā Savienībā, un tos labāk var sasniegt Savienības
līmenī, novēršot dublēšanos, saglabājot kritisko masu un nodrošinot publiskā
finansējuma optimālu izmantojumu. Šajā regulā ir ietverts pasākumu minimums,
lai sasniegtu šos mērķus, un tās noteikumi ir paredzēti tikai šo mērķu
īstenošanai.
(28)     Kopuzņēmumi ENIAC un ARTEMIS
tika izveidoti, lai darbotos laikposmā līdz 2017. gada 31. decembrim.
Pāreja no kopuzņēmumiem ENIAC un ARTEMIS uz kopuzņēmumu ECSEL
būtu jāsaskaņo un jāsinhronizē ar pāreju no Septītās pamatprogrammas uz
pamatprogrammu “Apvārsnis 2020”, lai nodrošinātu optimālu pētniecībai
pieejamā finansējuma izmantojumu. Lai nodrošinātu tiesisko noteiktību un
skaidrību, būtu jāatceļ Padomes Regula (EK) Nr. 72/2008 un Regula (EK)
Nr. 74/2008 un jāparedz pārejas noteikumi.
IR PIEŅĒMUSI ŠO REGULU.
1. pants
Izveide
1.           Lai īstenotu kopīgo
tehnoloģiju ierosmi “Elektroniskie komponenti un sistēmas Eiropas vadošās lomas
nostiprināšanai”, uz laikposmu līdz 2024. gada 31. decembrim tiek
izveidots kopuzņēmums (turpmāk — kopuzņēmums ECSEL) Līguma par
Eiropas Savienības darbību 187. panta izpratnē.
2.           Kopuzņēmums ECSEL
aizstāj kopuzņēmumus ENIAC un ARTEMIS, kuri sākotnēji tika
izveidoti ar Regulu (EK) Nr. 72/2008 un Regulu (EK) Nr. 74/2008, un
ir to tiesību un saistību pārņēmējs.
3.           Kopuzņēmums ECSEL ir
struktūra, kas ir pilnvarota īstenot Regulas (ES, Euratom)
Nr. 966/2012 209. pantā paredzēto publiskā un privātā sektora
partnerību.
4.           Kopuzņēmumam ECSEL ir
juridiskas personas statuss. Visās dalībvalstīs tam ir visplašākā tiesībspēja,
kas šo dalībvalstu tiesību aktos paredzēta juridiskajām personām. Tas var iegūt
vai atsavināt kustamu un nekustamu īpašumu, kā arī būt par pusi tiesas procesā.
5.           Kopuzņēmuma ECSEL
mītne ir Briselē, Beļģijā.
6.           Kopuzņēmuma ECSEL
statūti ir izklāstīti pielikumā.
2. pants
Mērķi
1.           Kopuzņēmumam ECSEL ir
šādi mērķi:
(a)         
sniegt ieguldījumu Eiropas Parlamenta un Padomes
2013. gada ... Regulas (ES) Nr. ..., ar ko izveido pamatprogrammu
“Apvārsnis 2020”, un jo īpaši Padomes 2013. gada ... Lēmuma
Nr. .../2013/ES, ar ko izveido pamatprogrammas 2014.–2020. gadam
“Apvārsnis 2020” īpašo programmu, ... daļas īstenošanā;
(b)         
sniegt ieguldījumu spēcīgas un globālā mērogā
konkurētspējīgas elektronisko komponentu un sistēmu nozares izveidē Savienībā;
(c)         
nodrošināt elektronisko komponentu un sistēmu
pieejamību galvenajiem tirgiem un sabiedrībai aktuālu problēmu risināšanai ar
mērķi saglabāt Eiropas vadošo pozīciju tehnoloģiju attīstības jomā, pārvarēt
plaisu starp pētniecību un tās rezultātu izmantošanu, nostiprināt inovācijas
spēju, kā arī nodrošināt ekonomikas un nodarbinātības izaugsmi Savienībā;
(d)         
saskaņot stratēģijas ar dalībvalstīm, lai
piesaistītu privātos ieguldījumus un palielinātu publiskā atbalsta
efektivitāti, novēršot centienu nevajadzīgo dublēšanos un sadrumstalotību, kā
arī atvieglojot pētniecībā un inovācijā iesaistīto dalībnieku līdzdalību;
(e)         
saglabāt un palielināt pusvadītāju un viedo sistēmu
ražošanas spēju Eiropā, tostarp vadošo lomu ražošanas aprīkojuma un materiālu
apstrādes jomā;
(f)           
nodrošināt vadošo pozīciju projektēšanas un
sistēmu, tostarp iegulto tehnoloģiju, inženiertehniskās izstrādes jomā;
(g)         
visām ieinteresētajām personām nodrošināt piekļuvi
pasaules līmeņa infrastruktūrai, kas paredzēta elektronisko komponentu, kā arī
iegulto/kiberfizisko un viedo sistēmu projektēšanai un ražošanai;
(h)         
izveidot dinamisku ekosistēmu, iesaistot mazos un
vidējos uzņēmumus (MVU), nostiprinot pastāvošos klasterus un atbalstot jaunu
klasteru izveidi jaunās daudzsološās jomās.
2.           Kopuzņēmuma ECSEL
darbības jomas pamatā būs kopuzņēmuma ENIAC un kopuzņēmuma ARTEMIS,
kā arī Eiropas Tehnoloģiju platformas EpoSS panāktie rezultāti. Tas
veicinās jauninājumus turpmāk norādītājās galvenajās jomās un nodrošinās šo
jomu sinerģijas:
(a)         
mikroelektronikas un nanoelektronikas projektēšanas
tehnoloģijas, process un integrācija, aprīkojums un materiāli, īpašu uzmanību
veltot miniaturizācijai, diversifikācijai un diferenciācijai, neviendabīgai
integrācijai;
(b)         
programmatūras un/vai kontrolietilpīgu
iegultu/kiberfizisku sistēmu procesi, metodes, rīki un platformas,
etalonprojekti un arhitektūra, pievēršoties netraucētai savienojamībai un
sadarbspējai, funkcionālajam drošumam, augstai izmantojamībai, profesionālo un
patērētāju tipa lietojumprogrammu drošībai, kā arī savienotajiem pakalpojumiem;
(c)         
daudzdisciplināras pieejas viedajām sistēmām, ko
atbalsta attīstība vienotas projektēšanas un progresīvas ražošanas jomā, lai
īstenotu pašpietiekamas un pielāgojamas viedās sistēmas, kam ir sarežģītas
saskarnes un kas nodrošina kompleksas funkcijas, kuru pamatā ir, piemēram,
netraucēta devēja, iedarbinātāja, apstrādes, energoapgādes un tīklu izveides
funkciju integrēšana.
3. pants
Savienības finansiālais ieguldījums
1.           Maksimālais Savienības ieguldījums,
ieskaitot EBTA apropriācijas, kopuzņēmuma ECSEL administratīvo un
darbības izmaksu segšanai ir EUR 1 215 255 000. Ieguldījumu
izmaksā no Savienības vispārējā budžeta apropriācijām, kas ir piešķirtas
īpašajai programmai, ar kuru īsteno pamatprogrammu “Apvārsnis 2020”
(2014–2020). Budžeta izpildi attiecībā uz Savienības ieguldījumu uztic
kopuzņēmumam ECSEL, kas rīkojas kā Regulas (ES, Euratom)
Nr. 966/2012 209. pantā minētā struktūra atbilstīgi minētās regulas
58. panta 1. punkta c) apakšpunkta iv) punktam, 60. un
61. pantam.
2.           Procedūru saistībā ar ES
finansiālo ieguldījumu izklāsta deleģēšanas nolīgumā un ikgadējos līdzekļu
pārskaitīšanas nolīgumos, ko Eiropas Savienības vārdā noslēdz starp Komisiju un
kopuzņēmumu ECSEL.
3.           Deleģēšanas nolīgums, kas
minēts 2. punktā, attiecas uz elementiem, kas noteikti Regulas (ES, Euratom)
Nr. 966/2012 58. panta 3. punktā, 60. un 61. pantā un
Komisijas Deleģētās regulas (ES) Nr. 1268/2012 40. pantā, kā arī cita
starpā uz turpmāk norādītajiem elementiem:
(a)         
prasības par kopuzņēmuma ECSEL ieguldījumu ,
kas noteikti Lēmuma Nr. .../ES [īpašā programma, ar kuru īsteno
pamatprogrammu “Apvārsnis 2020”] II pielikumā;
(b)         
prasības par kopuzņēmuma ECSEL ieguldījumu
uzraudzībā, kas minēta Lēmuma Nr. .../ES [īpašā programma, ar kuru īsteno
pamatprogrammu “Apvārsnis 2020”] III pielikumā;
(c)         
, kas ir saistīti ar kopuzņēmuma ECSEL
darbību;
(d)         
, kā norādīts Regulas (ES) Nr. …/2013
[pamatprogramma “Apvārsnis 2020”] 22. pantā;
(e)         
kārtību attiecībā uz cilvēkresursu izmantošanu un
izmaiņām šajā jomā, jo īpaši darbā pieņemšanu atbilstoši funkciju grupām,
pakāpēm un kategorijām, pārklasificēšanu un jebkurām darbinieku skaita
izmaiņām.
4. pants
Ieguldījums, ko sniedz biedri, kuri nav Savienība
1.           ECSEL dalībvalstis
sniedz tādu finansiālo ieguldījumu kopuzņēmuma ECSEL darbības izmaksu
segšanai, kas 1. pantā noteiktajā laikposmā ir vismaz
EUR 1 200 000 000.
2.           Privātie biedri 1. pantā
noteiktajā laikposmā kopuzņēmumā ECSEL sniedz kopējo ieguldījumu vismaz
EUR 1 700 000 000 apmērā vai nodrošina, ka šādu ieguldījumu
veic to sastāvā esošie tiesību subjekti.
3.           Šā panta 1. un
2. punktā minēto ieguldījumu veido ieguldījumi kopuzņēmumā ECSEL,
kā noteikts statūtu 16. punkta 2. apakšpunktā, 16. punkta
3. apakšpunkta b) punktā un 16. punkta 3. apakšpunkta
c) punktā.
4.           Kopuzņēmuma ECSEL biedri,
kas nav Savienība, katru gadu līdz 31. janvārim ziņo valdei par to
1. un 2. punktā minēto ieguldījumu vērtību, kuri veikti katrā
iepriekšējā finanšu gadā.
5.           Lai noteiktu statūtu
16. punkta 3. apakšpunkta c) punktā minēto ieguldījumu vērtību,
izmaksas nosaka atbilstoši attiecīgo tiesību subjektu ierastajai izmaksu
uzskaites praksei, tās valsts piemērojamajiem grāmatvedības standartiem, kurā
attiecīgais tiesību subjekts veic uzņēmējdarbību, un piemērojamajiem
Starptautiskajiem grāmatvedības standartiem / Starptautiskajiem
finanšu pārskatu standartiem. Izmaksas apliecina neatkarīgs ārējais revidents,
ko iecēlis attiecīgais tiesību subjekts. Kopuzņēmums ECSEL pārbauda
noteikto ieguldījumu vērtību. Nenovērstu neskaidrību gadījumā kopuzņēmums ECSEL
var veikt revīziju.
6.           Komisija var iesaistīties
koriģējošos pasākumos un izbeigt, proporcionāli samazināt vai apturēt
Savienības finansiālo ieguldījumu kopuzņēmumā ECSEL vai sākt statūtu
26. punkta 2. apakšpunktā minēto likvidācijas procedūru, ja biedri
vai to sastāvā esošie tiesību subjekti nesniedz šā panta 1. un 2. punktā
minētos ieguldījumus vai tos sniedz tikai daļēji vai novēloti.
5. pants
Finanšu noteikumi
Kopuzņēmums ECSEL pieņem īpašus finanšu
noteikumus saskaņā ar Regulas (ES, Euratom) Nr. 966/2012
209. pantu un Regulu (ES) Nr. … [Deleģētā regula par finanšu regulas
paraugu attiecībā uz PPP].
6. pants
Personāls
1.           Uz kopuzņēmuma ECSEL
personālu attiecas Padomes Regulā (EEK, Euratom, EOTK) Nr. 259/68[27] paredzētie Eiropas Savienības
Civildienesta noteikumi un Savienības pārējo darbinieku
nodarbināšanas kārtība, kā arī noteikumi, kuri pieņemti, Eiropas Savienības
iestādēm savstarpēji vienojoties, lai īstenotu minētos aktus.
2.           Valde attiecībā uz
kopuzņēmuma ECSEL personālu īsteno pilnvaras, kas ar Civildienesta
noteikumiem piešķirtas iecēlējinstitūcijai un kas ar Pārējo darbinieku
nodarbināšanas kārtību piešķirtas iestādei, kura pilnvarota slēgt darba līgumus
(turpmāk tekstā — iecēlējinstitūcijas pilnvaras).
Saskaņā ar Civildienesta noteikumu 110. pantu
valde pieņem lēmumu, kas pamatots ar Civildienesta noteikumu 2. panta
1. punktu un Savienības pārējo darbinieku nodarbināšanas kārtības
6. pantu, attiecīgās iecēlējinstitūcijas pilnvaras deleģējot
izpilddirektoram un definējot nosacījumus šāda pilnvaru deleģējuma apturēšanai.
Izpilddirektors ir pilnvarots minētās pilnvaras deleģēt tālāk.
Izņēmuma apstākļos valde var nolemt uz laiku
apturēt iecēlējinstitūcijas pilnvaru deleģējumu izpilddirektoram un pilnvaru
tālākdeleģējumu, ko veicis izpilddirektors, un īstenot tās pati vai deleģēt tās
kādam no saviem biedriem vai kopuzņēmuma ECSEL darbiniekam, kurš nav
izpilddirektors.
3.           Valde pieņem atbilstošus
Civildienesta noteikumu un Savienības pārējo darbinieku nodarbināšanas kārtības
īstenošanas noteikumus saskaņā ar Civildienesta noteikumu 110. pantu.
4.           Personālresursus saskaņā ar
gada budžetu paredz kopuzņēmuma ECSEL štatu sarakstā, norādot pagaidu
darbinieku skaitu atbilstīgi funkciju grupām un pakāpēm, kā arī līgumdarbinieku
skaitu, ko izsaka pilnslodzes ekvivalentos.
5.           Kopuzņēmuma ECSEL
personālu veido pagaidu darbinieki un līgumdarbinieki.
6.           Visas ar personālu saistītās
izmaksas sedz kopuzņēmums ECSEL.
7. pants
Norīkotie valstu eksperti un stažieri
1.           Kopuzņēmums ECSEL var
izmantot norīkotus valstu ekspertus un stažierus, kurus kopuzņēmums ECSEL
nav pieņēmis darbā. Norīkoto valstu ekspertu skaitu, ko izsaka pilnslodzes
ekvivalentos, iekļauj šīs regulas 6. panta 4. punktā minētajā
informācijā par personālu atbilstoši gada budžetam.
2.           Valde pieņem lēmumu, kurā
paredz noteikumus par valstu ekspertu norīkošanu uz kopuzņēmumu ECSEL un
par stažieru izmantošanu.
8. pants
Privilēģijas un imunitāte
Uz kopuzņēmumu ECSEL un tā personālu
attiecas Protokols par Eiropas Savienības privilēģijām un imunitāti.
9. pants
Kopuzņēmuma ECSEL atbildība
1.           Kopuzņēmuma ECSEL
līgumisko atbildību nosaka attiecīgie līgumu noteikumi un konkrētajam
nolīgumam, lēmumam vai līgumam piemērojamie tiesību akti.
2.           Ārpuslīgumiskās atbildības
gadījumā saskaņā ar vispārīgiem principiem, kas ir kopēji visu dalībvalstu
tiesību aktiem, kopuzņēmums ECSEL atlīdzina jebkādus zaudējumus, ko,
pildot pienākumus, ir nodarījuši tā darbinieki..
3.           Jebkuru kopuzņēmuma ECSEL
veiktu maksājumu attiecībā uz 1. un 2. punktā minēto atbildību un ar to
saistītās izmaksas un izdevumus uzskata par kopuzņēmuma ECSEL izdevumiem
un sedz no tā līdzekļiem.
4.           Par kopuzņēmuma ECSEL
saistību izpildi ir atbildīgs tikai pats kopuzņēmums.
10. pants
Eiropas Savienības Tiesas jurisdikcija un piemērojamie tiesību akti
1.           Eiropas Savienības Tiesai ir
jurisdikcija Līgumā noteiktajos gadījumos un šādos gadījumos:
(a)         
jebkurā strīdā starp kopuzņēmuma ECSEL
biedriem, kas ir saistīts ar šīs regulas priekšmetu;
(b)         
ievērojot jebkuru šķīrējklauzulu, kas iekļauta
kopuzņēmuma ECSEL noslēgtajos nolīgumos, līgumos un pieņemtajos lēmumos;
(c)         
strīdos saistībā ar tādu zaudējumu atlīdzināšanu,
ko, pildot pienākumus, ir nodarījuši kopuzņēmuma ECSEL darbinieki;
(d)         
jebkuros strīdos starp kopuzņēmumu ECSEL un
tā darbiniekiem, ievērojot ierobežojumus un saskaņā ar nosacījumiem, kas
izklāstīti Eiropas Savienības Civildienesta noteikumos un Savienības pārējo
darbinieku nodarbināšanas kārtībā.
2.           Jebkuram jautājumam, kas skar
asociēto valsti, piemēro īpašos noteikumus, kas ir paredzēti attiecīgajos
nolīgumos.
3.           Jebkuram jautājumam, kas nav
aplūkots šajā regulā vai ES tiesību aktos, piemēro tās valsts tiesību aktus,
kurā atrodas kopuzņēmuma ECSEL mītne.
11. pants
Novērtēšana
1.           Līdz 2017. gada
31. decembrim Komisija sagatavo kopuzņēmuma ECSEL starpposma novērtējumu,
kurā novērtē privāto biedru, to sastāvā ietilpstošo tiesību subjektu un citu
juridisko personu dalības un ieguldījumu līmeni netiešajās darbībās. Komisija
šā novērtējuma secinājumus un savus komentārus nosūta Eiropas Parlamentam un
Padomei līdz 2018. gada 30. jūnijam.
2.           Pamatojoties uz
1. punktā minētajiem starpposma novērtējuma secinājumiem, Komisija var
rīkoties saskaņā ar 4. panta 6. punktu vai veikt citas atbilstīgas
darbības.
3.           Sešu mēnešu laikā pēc
kopuzņēmuma ECSEL likvidācijas procedūras, bet ne vēlāk kā divus gadus
pēc statūtu 26. punktā minētās likvidācijas procedūras uzsākšanas Komisija
sagatavo kopuzņēmuma ECSEL galīgo novērtējumu. Galīgā novērtējuma
rezultātus nosūta Eiropas Parlamentam un Padomei.
12. pants
Budžeta izpildes apstiprināšana
1.           Budžeta izpildes
apstiprināšana attiecībā uz Savienības ieguldījumu kopuzņēmumā ECSEL ir
daļa no apstiprinājuma, ko Eiropas Parlaments pēc Padomes ieteikuma sniedz
Komisijai saskaņā ar Līguma 319. pantā paredzēto procedūru.
2.           Kopuzņēmums ECSEL pilnībā
sadarbojas ar budžeta izpildes apstiprinājuma procedūrā iesaistītajām iestādēm
un sniedz visu vajadzīgo papildu informāciju. Šajā saistībā var rasties
vajadzība nodrošināt pārstāvību sanāksmēs ar attiecīgajām iestādēm vai
struktūrām un sniegt atbalstu Komisijas deleģētajam kredītrīkotājam.
13. pants
Ex post revīzijas
1.           Netiešo darbību izdevumu ex post
revīzijas kopuzņēmums ECSEL veic saskaņā ar Regulas (ES) Nr. ...
[pamatprogramma “Apvārsnis 2020”] 23. pantu pamatprogrammas
“Apvārsnis 2020” netiešo darbību ietvaros.
2.           Lai nodrošinātu konsekvenci,
Komisija var nolemt 1. punktā minētās revīzijas veikt pati.
14. pants
Savienības finansiālo interešu aizsardzība
1.           Neskarot statūtu
22. punktu 4. apakšpunktu, kopuzņēmums ECSEL nodrošina
Komisijas darbiniekiem un citām tā pilnvarotām personām, kā arī Revīzijas
palātai piekļuvi tās objektiem, telpām un visai informācijai, tostarp
informācijai elektroniskā formātā, kas vajadzīga, lai veiktu revīzijas.
2.           Eiropas Birojs krāpšanas
apkarošanai (OLAF) var veikt izmeklēšanas, tostarp pārbaudes un apskates
uz vietas, atbilstīgi noteikumiem un procedūrām, kas ir noteiktas Eiropas
Parlamenta un Padomes 1999. gada 25. maija Regulā (EK)
Nr. 1073/1999 par izmeklēšanu, ko veic Eiropas Birojs krāpšanas apkarošanai
(OLAF)[28],
un Padomes 1996. gada 11. novembra Regulā (Euratom, EK)
Nr. 2185/96 par pārbaudēm un apskatēm uz vietas, ko Komisija veic, lai
aizsargātu Eiropas Kopienu finanšu intereses pret krāpšanu un citām nelikumībām[29], lai noteiktu, vai ir notikusi
krāpšana, korupcija vai jebkāda cita nelikumīga darbība, kas ietekmē ES
finansiālās intereses saistībā ar nolīgumu, lēmumu vai līgumu, kurš finansēts
saskaņā ar šo regulu.
3.           Neskarot 1. un
2. punktu, nolīgumos, lēmumos un līgumos, kas izriet no šīs regulas
īstenošanas, ietver noteikumus, kas skaidri pilnvaro Komisiju, kopuzņēmumu ECSEL,
Revīzijas palātu un OLAF veikt revīzijas un izmeklēšanu saskaņā ar to
attiecīgajām kompetencēm.
4.           Kopuzņēmums ECSEL
nodrošina savu biedru finansiālo interešu pienācīgu aizsardzību, veicot vai
pasūtot atbilstīgus iekšējas un ārējas kontroles pasākumus.
5.           Kopuzņēmums ECSEL
pievienojas Eiropas Parlamenta, Padomes un Komisijas 1999. gada
25. maija Iestāžu nolīgumam par iekšējo izmeklēšanu, ko veic OLAF[30]. Kopuzņēmums ECSEL
pieņem vajadzīgos pasākumus, lai atvieglotu OLAF veiktās iekšējās
izmeklēšanas.
15. pants
Konfidencialitāte
Neskarot 16. pantu, kopuzņēmums ECSEL
nodrošina tādas sensitīvas informācijas aizsardzību, kuras izpaušana varētu
kaitēt tā biedru vai kopuzņēmuma ECSEL darbībā iesaistīto dalībnieku
interesēm.
16. pants
Pārredzamība
1.           Uz kopuzņēmuma ECSEL
rīcībā esošajiem dokumentiem attiecas Eiropas Parlamenta un Padomes
2001. gada 30. maija Regula (EK) Nr. 1049/2001 par publisku
piekļuvi Eiropas Parlamenta, Padomes un Komisijas dokumentiem [31].
2.           Kopuzņēmuma ECSEL
valde var pieņemt praktiskus noteikumus Regulas (EK) Nr. 1049/2001
īstenošanai.
3.           Neskarot 10. pantu,
lēmumi, ko kopuzņēmums ECSEL pieņēmis atbilstīgi Regulas (EK)
Nr. 1049/2001 8. pantam, var būt iemesls sūdzībai ombudam atbilstīgi
Līguma 228. pantā paredzētajiem nosacījumiem.
17. pants
Dalības un rezultātu izplatīšanas noteikumi 
Uz darbībām, ko finansē kopuzņēmums ECSEL,
attiecas Regula (ES) Nr.... [dalības un pētījumu rezultātu izplatīšanas
noteikumi attiecībā uz pamatprogrammu "Apvārsnis 2020"]. Saskaņā ar
minēto regulu kopuzņēmumu ECSEL uzskata par finansēšanas struktūru, un
tas sniedz finansiālu atbalstu netiešajām darbībām, kā norādīts statūtu
1. punkta a) apakšpunktā.
18. pants
Uzņēmējvalsts atbalsts
Kopuzņēmums ECSEL un valsts, kurā
atrodas tā mītne, var noslēgt administratīvu nolīgumu par privilēģijām un
imunitāti, kā arī citu atbalstu, kas šai valstij jāsniedz kopuzņēmumam ECSEL.
19. pants
Atcelšana un pārejas noteikumi
1.           Regulu (EK) Nr. 72/2008
un Regulu (EK) Nr. 74/2008 atceļ šīs regulas spēkā stāšanās dienā.
2.           Neskarot 1. punktu,
saskaņā ar Regulu (EK) Nr. 72/2008 un Regulu (EK) Nr. 74/2008 sāktās
darbības, tostarp ikgadējos īstenošanas plānus, kas pieņemti atbilstīgi
minētajām regulām, līdz to izpildei turpina pārvaldīt atbilstīgi minētajām
regulām.
3.           Papildus 3. panta
1. punktā un 4. panta 2. punktā minētajiem ieguldījumiem
laikposmā no 2014. gada līdz 2017. gadam tiks veikti turpmāk
norādītie ieguldījumi kopuzņēmuma ECSEL administratīvo izmaksu segšanai,
lai pabeigtu saskaņā ar Regulu (EK) Nr. 72/2008 un Regulu (EK)
Nr. 74/2008 sāktās darbības: EUR 2 050 000 piešķir
Savienība, EUR 1 430 000 piešķir asociācija AENEAS un
EUR 975 000 — asociācija ARTEMISIA.
Starpposma novērtējums, kas minēts 11. panta
1. punktā, ietver kopuzņēmumu ENIAC un ARTEMIS galīgo
novērtējumu atbilstīgi Regulai (EK) Nr. 72/2008 un Regulai (EK)
Nr. 74/2008.
4.           Izpilddirektoram, kas iecelts
atbilstoši Regulai (EK) Nr. 72/2008, uz atlikušo pilnvaru termiņu uztic
kopuzņēmuma ECSEL izpilddirektora funkcijas, kas paredzētas šajā regulā,
sākot no šīs regulas spēkā stāšanās datuma. Pārējie izpilddirektora līguma
noteikumi netiek grozīti.
5.           Ja saskaņā ar 4. punktu
ieceltajam izpilddirektoram tas ir pirmais amata pilnvaru termiņš, viņu ieceļ
uz atlikušo pilnvaru termiņu, paredzot iespēju pilnvaru termiņu pagarināt līdz
4 gadiem saskaņā ar statūtu 8. punkta 4. apakšpunktu. Ja
izpilddirektors saskaņā ar 4. punktu ir iecelts uz otro amata pilnvaru
termiņu, iespēja pagarināt pilnvaru termiņu nepastāv. Izpilddirektors, kura
pilnvaru termiņš ir pagarināts, nedrīkst piedalīties citā atlases procedūrā,
kopējā termiņa beigās pretendējot uz to pašu amatu.
6.           Atbilstīgi Regulai (EK)
Nr. 74/2008 ieceltā izpilddirektora darba līgumu pārtrauc pirms datuma,
kad stājas spēkā šī regula.
7.           Neskarot 4. un
5. punktu, šī regula neietekmē atbilstīgi Regulai (EK) Nr. 72/2008 un
Regulai (EK) Nr. 74/2008 iesaistītā personāla tiesības un pienākumus. Viņu
darba līgumus var atjaunot atbilstīgi šai regulai saskaņā ar Civildienesta noteikumiem
un Savienības pārējo darbinieku nodarbināšanas kārtību, kā arī atbilstīgi
kopuzņēmuma ECSEL budžeta ierobežojumiem.
8.           Kopuzņēmuma ECSEL
izpilddirektors sasauc pirmo valdes un Publisko iestāžu padomes sanāksmi.
9.           Ja vien atbilstīgi Regulai
(EK) Nr. 72/2008 un Regulai (EK) Nr. 74/2008 kopuzņēmuma ENIAC
biedri un kopuzņēmuma ARTEMIS biedri nevienojas citādi, visas
kopuzņēmumu biedru tiesības un pienākumus, tostarp aktīvus, parādus un
saistības saskaņā ar minētajām regulām nodod kopuzņēmuma ECSEL biedriem
atbilstīgi šai regulai.
10.         Visas saskaņā ar Regulu (EK)
Nr. 72/2008 un Regulu (EK) Nr. 74/2008 piešķirtās neizmantotās
apropriācijas nodod kopuzņēmumam ECSEL. Jebkuru maksājumu, kas
asociācijai AENEAS un asociācijai ARTEMISIA ir jāveic kopuzņēmuma
ENIAC un kopuzņēmuma ARTEMIS administratīvajām apropriācijām
laikposmā no 2008. gada līdz 2013. gadam, pārskaita kopuzņēmumam ECSEL
saskaņā ar kārtību, par kuru ir jāvienojas ar Komisiju.
20. pants
Stāšanās spēkā
Šī regula stājas spēkā divdesmitajā dienā pēc
tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un
ir tieši piemērojama visās dalībvalstīs.
Briselē,
                                                                       Padomes
vārdā —
                                                                       priekšsēdētājs
PIELIKUMS
KOPUZŅĒMUMA 
ECSEL 
STATŪTI
1. Uzdevumi
Kopuzņēmums ECSEL veic šādus uzdevumus:
(a)                   
finansiāli atbalsta pētniecības un inovācijas
netiešās darbības, galvenokārt dotāciju veidā;
(b)                   
nodrošina kopuzņēmuma ECSEL ilgtspējīgu
pārvaldību;
(c)                   
attīsta ciešu sadarbību un nodrošina saskaņošanu ar
Eiropas (jo īpaši pamatprogrammas “Apvārsnis 2020”), valstu un starpvalstu
darbībām, struktūrām un ieinteresētajām personām, lai Eiropā veicinātu auglīgu
inovācijas vidi, radītu sinerģijas un uzlabotu pētniecības un inovācijas
rezultātu izmantošanu elektronisko komponentu un sistēmu jomā;
(d)                   
definē un veic visus vajadzīgos pielāgojumus
daudzgadu stratēģiskajam plānam;
(e)                   
izstrādā un īsteno darba plānus daudzgadu
stratēģiskā plāna izpildei;
(f)                     
ierosina uzaicinājumus iesniegt priekšlikumus,
novērtē priekšlikumus un pieejamo līdzekļu robežās piešķir finansējumu
netiešajām darbībām;
(g)                   
publicē informāciju par netiešajām darbībām;
(h)                   
uzrauga netiešo darbību izpildi un pārvalda
dotāciju nolīgumus vai lēmumus;
(i)                     
uzrauga vispārējo progresu ceļā uz kopuzņēmuma ECSEL
mērķu īstenošanu;
(j)                     
īsteno informēšanas, paziņošanas, izmantošanas un
izplatīšanas darbības, mutatis mutandis piemērojot Regulas (ES)
Nr. …/2012 [pamatprogramma “Apvārsnis 2020”] 22. panta
noteikumus;
(k)                   
veic jebkuru citu uzdevumu, kas ir vajadzīgs, lai
īstenotu šīs regulas 2. pantā noteiktos mērķus.
2. Biedri
1.           Kopuzņēmuma ECSEL
biedri ir šādi:
(a)         
Savienība, kuru pārstāv Komisija;
(b)         
[Beļģija, Čehijas Republika, Dānija, Vācija,
Igaunija, Īrija, Grieķija, Spānija, Francija, Itālija, Latvija, Lietuva,
Luksemburga, Ungārija, Malta, Nīderlande, Austrija, Polija, Portugāle, Rumānija,
Slovēnija, Slovākija, Somija, Zviedrija, Apvienotā Karaliste], un
(c)         
pēc šo statūtu pieņemšanas, ko apliecina ar
apstiprinājuma vēstuli, asociācija AENEAS, kas reģistrēta atbilstīgi
Francijas tiesību aktiem (reģistrācijas Nr. 20070039) ar juridisko adresi
Parīzē (Francijā), asociācija ARTEMISIA, kas reģistrēta atbilstīgi
Nīderlandes tiesību aktiem (reģistrācijas Nr. 17201341) ar juridisko
adresi Eindhovenā (Nīderlande), asociācija EPoSS, kas reģistrēta
atbilstīgi … tiesību aktiem (reģistrācijas Nr. …), ar juridisko
adresi… (…)].
2.           Valstis, kuras ir kopuzņēmuma
ECSEL biedri, turpmāk tekstā ir apzīmētas kā “ECSEL
dalībvalstis”. Katra ECSEL dalībvalsts ieceļ savus pārstāvjus
kopuzņēmuma ECSEL struktūrvienībās un izraugās tiesību subjektu vai
subjektus attiecīgajā valstī, kas ir atbildīgi par to saistībām attiecībā uz
kopuzņēmuma ECSEL darbību veikšanu.
3.           ECSEL dalībvalstis un
Komisija turpmāk tekstā tiek sauktas par kopuzņēmuma ECSEL “publiskajām
iestādēm”.
4.           Privātās asociācijas turpmāk
tekstā tiek sauktas par kopuzņēmuma ECSEL “privātajiem biedriem”.
3. Izmaiņas biedru sastāvā
1.           Savienības dalībvalstis vai
asociētās valstis, kas nav uzskaitītas 2. punkta 1. apakšpunkta
b) punktā, kļūst par kopuzņēmuma ECSEL biedriem pēc tam, kad tās ir
paziņojušas valdei, ka tās ir rakstiski apstiprinājušas šos statūtus un visus
citus noteikumus, kuri reglamentē kopuzņēmuma ECSEL darbību.
2.           Iesniegt pieteikumu, lai
kļūtu par kopuzņēmuma ECSEL biedriem, var turpmāk norādītie tiesību
subjekti, ja vien tās sniedz ieguldījumu 16. punkta 4. apakšpunktā
minētajā finansējumā, lai sasniegtu šīs regulas 2. pantā noteiktos
kopuzņēmuma ECSEL mērķus, un pieņem šos statūtus:
(a)         
ikviena valsts, kura nav norādīta
1. apakšpunktā un kura īsteno pētniecības un inovācijas politiku vai
programmas elektronisko komponentu un sistēmu jomā;
(b)         
ikviena cita juridiskā persona, kas tieši vai
netieši atbalsta pētniecību un inovāciju dalībvalstī vai asociētajā valstī.
3.           Visus pieteikumus, ko
iesniedz par dalību biedra statusā kopuzņēmumā ECSEL saskaņā ar 2. punktu,
adresē valdei. Valde izskata pieteikumu, ņemot vērā pieteikuma iesniedzēja
atbilstību un iespējamo pievienoto vērtību saistībā ar kopuzņēmuma ECSEL
mērķu sasniegšanu. Pēc tam tā pieņem lēmumu par pieteikumu.
4.           Ikviens biedrs var izbeigt
savu dalību kopuzņēmumā ECSEL. Dalības izbeigšana stājas spēkā un kļūst
neatsaucama sešus mēnešus pēc paziņošanas pārējiem biedriem. Kopš tā brīža
bijušo biedru atbrīvo no visiem pienākumiem, izņemot tos, kurus kopuzņēmums ECSEL
apstiprinājis vai kurus radījis pirms dalības izbeigšanas.
5.           Dalību kopuzņēmumā ECSEL
nevar nodot trešai personai bez valdes iepriekšējas piekrišanas.
6.           Tiklīdz ir notikušas jebkādas
izmaiņas biedru sastāvā atbilstoši šim punktam, kopuzņēmums ECSEL
nekavējoties publicē savā tīmekļa vietnē atjauninātu kopuzņēmuma ECSEL
biedru sarakstu, norādot datumu, kurā šādas izmaiņas stājas spēkā.
4. Kopuzņēmuma ECSEL struktūra
Kopuzņēmuma ECSEL struktūrvienības ir:
(a)                   
valde;
(b)                   
izpilddirektors;
(c)                   
Publisko iestāžu padome;
(d)                   
Privāto biedru padome.
5. Valdes sastāvs
Valdi veido kopuzņēmuma ECSEL biedru
pārstāvji.
Katrs kopuzņēmuma ECSEL biedrs ieceļ
savus pārstāvjus un galveno pārstāvi, kuram ir biedra balsstiesības valdē.
6. Valdes darbība
1.           Balsstiesību sadalījums ir
šāds: 1/3 privātajiem biedriem kopā, 1/3 Komisijai un 1/3 ECSEL
dalībvalstīm kopā. Biedri dara visu iespējamo, lai panāktu vienprātību. Ja
vienprātību panākt neizdodas, valde pieņem lēmumus ar vismaz 75 % balsu
vairākumu no visām balsīm, ieskaitot klāt neesošo pārstāvju balsis.
Pirmajos divos finanšu gados balsstiesības ECSEL
dalībvalstu vidū sadala šādi: viens procents katrai ECSEL dalībvalstij,
un atlikušās balsis katru gadu sadala ECSEL dalībvalstu vidū
proporcionāli to faktiskajiem iepriekšējos divos gados veiktajiem
finansiālajiem ieguldījumiem, tostarp to ieguldījumiem kopuzņēmumā ENIAC
un kopuzņēmumā ARTEMIS. Turpmākajos gados ECSEL dalībvalstu
balsstiesības nosaka katru gadu proporcionāli līdzekļiem, kurus šīs
dalībvalstis ir faktiski piešķīrušas netiešajām darbībām divu aizvadīto finanšu
gadu laikā.
Privāto biedru balsstiesības vienādi sadala starp
privātajām asociācijām, ja vien Privāto biedru padome nelemj citādi.
Visiem jaunajiem kopuzņēmuma ECSEL
biedriem, kas nav dalībvalsts vai asociētā valsts, balsstiesības nosaka valde
pirms šā biedra pievienošanās kopuzņēmumam ECSEL.
2.           Valde ievēl savu
priekšsēdētāju vismaz uz vienu gadu.
3.           Valde rīko kārtējās sanāksmes
vismaz divreiz gadā. Pēc Komisijas vai ECSEL dalībvalstu pārstāvju vai
privāto biedru vairākuma pieprasījuma vai pēc priekšsēdētāja vai
izpilddirektora pieprasījuma atbilstīgi 16. punkta 5. apakšpunktam
valde var rīkot ārkārtas sanāksmes. Valdes sanāksmes sasauc priekšsēdētājs, un
tās parasti notiek kopuzņēmuma ECSEL mītnē.
Valdes kvorumu veido Komisija, privātie biedri un
vismaz triju ECSEL dalībvalstu galvenie pārstāvji.
Izpilddirektoram ir tiesības piedalīties jautājumu
apspriešanā, bet viņam nav balsstiesību.
Valde katrā gadījumā atsevišķi var aicināt citas
personas piedalīties tās sanāksmēs novērotāja statusā, jo īpaši ES reģionālo iestāžu
pārstāvjus.
Kopuzņēmuma ECSEL biedru pārstāvji nav
personīgi atbildīgi par darbībām, ko viņi veic kā pārstāvji valdē.
Valde pieņem savu reglamentu.
7. Valdes uzdevumi
1.           Valde ir vispārējā atbildība
par kopuzņēmuma ECSEL stratēģisko virzību un darbību, un tā uzrauga tā
darbību īstenošanu.
2.           Valde jo īpaši veic šādus
uzdevumus:
(a)         
izvērtē, apstiprina vai noraida jaunus pieteikumus
par dalību biedra statusā, kas iesniegti saskaņā ar 3. punkta
3. apakšpunktu;
(b)         
pieņem lēmumus par jebkura biedra, kas nepilda
savus pienākumus, dalības izbeigšanu kopuzņēmumā ECSEL;
(c)         
pieņem kopuzņēmuma ECSEL finanšu noteikumus
saskaņā ar šīs regulas 5. pantu;
(d)         
pieņem kopuzņēmuma ECSEL gada budžetu,
tostarp štatu sarakstu, kurā norāda pagaidu amatu skaitu atbilstīgi funkciju
grupai un pakāpei, kā arī līgumdarbinieku un norīkoto valstu ekspertu skaitu,
ko izsaka ar pilnslodzes ekvivalentu;
(e)         
īsteno iecēlējinstitūcijas pilnvaras attiecībā uz
personālu saskaņā ar šīs regulas 6. panta 2. punktu;
(f)           
ieceļ, atlaiž izpilddirektoru, pagarina viņa
pilnvaru termiņu, sniedz viņam norādījumus un uzrauga viņa darbību;
(g)         
pēc izpilddirektora ieteikuma apstiprina
9. punkta 5. apakšpunktā minētā Programmu biroja organizatorisko
struktūru;
(h)         
pieņem 21. punkta 1. apakšpunktā minēto
daudzgadu stratēģisko plānu;
(i)           
pieņem darba plānu un atbilstīgās izdevumu aplēses,
kas minētas 21. punkta 2. apakšpunktā;
(j)           
apstiprina gada pārskatus;
(k)         
apstiprina gada darbības ziņojumu, tostarp
atbilstīgos izdevumus, kas minēti 22. punkta 1. apakšpunktā;
(l)           
attiecīgā gadījumā organizē kopuzņēmuma ECSEL
iekšējās revīzijas funkcijas izveidošanu;
(m)       
pēc izpilddirektora ieteikuma izveido kopuzņēmuma ECSEL
saziņas politiku;
(n)         
vajadzības gadījumā paredz īstenošanas noteikumus
atbilstīgi šīs regulas 6. panta 3. punktam;
(o)         
vajadzības gadījumā paredz noteikumus par valstu
ekspertu norīkošanu uz kopuzņēmumu ECSEL un par stažieru izmantošanu
atbilstīgi šīs regulas 7. panta 2. punktam;
(p)         
vajadzības gadījumā papildus kopuzņēmuma ECSEL
struktūrvienībām izveido padomdevējas grupas;
(q)         
vajadzības gadījumā iesniedz Komisijai visus
pieprasījumus grozīt šo regulu, kurus ierosinājis jebkurš kopuzņēmuma ECSEL
biedrs;
(r)          
ir atbildīga par visiem uzdevumiem, kas nav īpaši
uzticēti kādai no kopuzņēmuma ECSEL struktūrvienībām; valde tos var
uzticēt kādai no minētajām struktūrvienībām.
8. Izpilddirektora iecelšana amatā,
atlaišana vai pilnvaru termiņa pagarināšana 
1.           Izpilddirektoru no Komisijas
ierosināto kandidātu saraksta pēc atklātas un pārredzamas atlases procedūras
ieceļ valde. Komisija attiecīgā gadījumā atlases procedūrā iesaista citu
kopuzņēmuma ECSEL biedru pārstāvjus.
Konkrētāk, atlases procedūras pirmsatlases posmā
nodrošina pienācīgu citu kopuzņēmuma ECSEL biedru pārstāvību. Šajā
nolūkā ECSEL dalībvalstis un privātie biedri, savstarpēji vienojoties,
valdes vārdā ieceļ pārstāvi un novērotāju.
2.           Izpilddirektors ir personāla
loceklis un tiek nodarbināts kā kopuzņēmuma ECSEL pagaidu darbinieku
saskaņā ar Savienības pārējo darbinieku nodarbināšanas kārtības 2. panta
a) punktu.
Lai ar izpilddirektoru noslēgtu līgumu,
kopuzņēmumu ECSEL pārstāv valdes priekšsēdētājs.
3.           Izpilddirektora pilnvaru
termiņš ir trīs gadi. Līdz minētā termiņa beigām Komisija, attiecīgā gadījumā
piesaistot ECSEL dalībvalstis un privātos biedrus, sagatavo
izpilddirektora darbības un kopuzņēmuma ECSEL turpmāko uzdevumu un
problēmu novērtējumu.
4.           Valde, rīkojoties pēc
Komisijas priekšlikuma, kurā ņemts vērā 3. punktā minētais novērtējums,
var vienu reizi pagarināt izpilddirektora amata pilnvaru termiņu uz laiku, kas
nepārsniedz četrus gadus.
5.           Izpilddirektors, kura
pilnvaru termiņš ir pagarināts, nedrīkst piedalīties citā atlases procedūrā,
kopējā termiņa beigās pretendējot uz to pašu amatu.
6.           Izpilddirektoru var atlaist
tikai ar valdes lēmumu pēc priekšlikuma, ko izteikusi Komisija, attiecīgā
gadījumā piesaistot citas kopuzņēmuma ECSEL dalībvalstis un privātos
biedrus.
9. Izpilddirektora uzdevumi
1.           Izpilddirektors ir galvenā
izpildpersona, kas atbildīga par kopuzņēmuma ECSEL pārvaldību ikdienā
saskaņā ar valdes lēmumiem.
2.           Izpilddirektors ir
kopuzņēmuma ECSEL likumīgais pārstāvis. Viņš atskaitās valdei.
3.           Izpilddirektors izpilda
kopuzņēmuma ECSEL budžetu.
4.           Konkrētāk, izpilddirektors
neatkarīgi veic šādus uzdevumus:
(a)         
konsolidē un iesniedz pieņemšanai valdē daudzgadu
stratēģiskā plāna projektu, ko veido Privāto biedru padomes ierosinātā
daudzgadu stratēģiskā pētniecības un inovācijas programma un Publisko iestāžu
sagatavotie daudzgadu finanšu plāni;
(b)         
sagatavo un iesniedz pieņemšanai valdē gada budžeta
projektu, tostarp attiecīgo štatu sarakstu, kurā norāda pagaidu darbinieku
skaitu atbilstīgi funkciju grupām un pakāpēm, kā arī līgumdarbinieku un
norīkoto valstu ekspertu skaitu, ko izsaka ar pilnslodzes ekvivalentu;
(c)         
sagatavo un iesniedz pieņemšanai valdē darba plāna
projektu, kurā ir aprakstīta to uzaicinājumu iesniegt priekšlikumus darbības
joma, kas ir vajadzīgi, lai īstenotu pētniecības un inovācijas darbību plānu
atbilstīgi Privāto biedru padomes ierosinājumam un saskaņā ar publisko iestāžu
ierosinātajām izdevumu aplēsēm;
(d)         
sagatavo un iesniedz valdē apstiprināšanai gada
pārskatus;
(e)         
sagatavo un iesniedz apstiprināšanai valdē gada
darbības ziņojumu, tostarp informāciju par atbilstīgajiem izdevumiem;
(f)           
paraksta individuālus dotāciju nolīgumus vai
lēmumus;
(g)         
paraksta iepirkuma līgumus;
(h)         
īsteno kopuzņēmuma ECSEL saziņas politiku;
(i)           
organizē, vada un pārrauga kopuzņēmuma ECSEL
darbības un personālu, ievērojot valdes noteiktos deleģējuma ierobežojumus, kā
paredzēts šīs regulas 6. panta 2. punktā;
(j)           
izveido efektīvu un lietderīgu iekšējās kontroles
sistēmu un nodrošina tās darbību, un ziņo valdei par visām būtiskajām izmaiņām
šādā sistēmā;
(k)         
nodrošina riska novērtējuma un riska pārvaldības
veikšanu;
(l)           
veic visus citus pasākumus, kas vajadzīgi, lai
novērtētu kopuzņēmuma ECSEL progresu ceļā uz 2. pantā noteikto
mērķu sasniegšanu;
(m)       
veic visus citus uzdevumus, ko izpilddirektoram
uzticējusi vai deleģējusi valde.
5.           Izpilddirektors izveido
Programmu biroju visu no šīs regulas izrietošo atbalsta uzdevumu izpildei savā
atbildībā. Programmu birojā strādā kopuzņēmuma ECSEL darbinieki, kuri
veic jo īpaši šādus uzdevumus:
(a)         
sniedz atbalstu pienācīgas grāmatvedības sistēmas
izveidē un pārvaldībā atbilstīgi kopuzņēmuma ECSEL finanšu noteikumiem;
(b)         
pārvalda uzaicinājumus iesniegt priekšlikumus
atbilstīgi darba plānam, kā arī administrē dotāciju nolīgumus vai lēmumus;
(c)         
sniedz kopuzņēmuma ECSEL biedriem un pārējām
struktūrvienībām visu atbilstīgo informāciju un atbalstu, kas tiem vajadzīgs to
uzdevumu veikšanai un kas atbilst to īpašajām prasībām;
(d)         
rīkojas kā kopuzņēmuma ECSEL struktūrvienību
sekretariāts un sniedz atbalstu ikvienai padomdevējai grupai, ko izveidojusi
valde.
10. Publisko iestāžu padomes sastāvs
Publisko iestāžu padomi veido kopuzņēmuma ECSEL
publisko iestāžu pārstāvji.
Katra publiskā iestāde ieceļ savus pārstāvjus
un galveno pārstāvi, kuram ir balsstiesības Publisko iestāžu padomē.
11. Publisko iestāžu padomes darbība
1.           Balsstiesības Publisko
iestāžu padomē atbilstīgi 18. punkta 4. apakšpunktam katru gadu
piešķir publiskajām iestādēm proporcionāli to finansiālajam ieguldījumam
kopuzņēmuma ECSEL darbībās attiecīgajā gadā; katram attiecīgajam biedram
piešķir ne vairāk kā 50 % no kopējā balsu skaita Publisko iestāžu padomē.
Ja saskaņā ar 18. punkta 4. apakšpunktu
par savu finansiālo ieguldījumu izpilddirektoram ir paziņojušas mazāk nekā trīs
ECSEL dalībvalstis, Komisijai ir 50 % balsstiesību, un pārējos
50 % sadala vienādās daļās starp ECSEL dalībvalstīm.
Publiskās iestādes dara visu iespējamo, lai
panāktu vienprātību. Ja vienprātību panākt neizdodas, valde pieņem lēmumus ar
balsu vairākumu, kas ir vismaz 75 % no kopējā balsu skaita, ieskaitot klāt
neesošo biedru balsis.
Katrai publiskajai iestādei ir veto tiesības visos
jautājumos par to, kā izlietot tās ieguldījumu kopuzņēmumā ECSEL.
2.           Publisko iestāžu padome ievēl
savu priekšsēdētāju vismaz uz vienu gadu.
3.           Publisko iestāžu padome rīko
kārtējās sanāksmes vismaz divreiz gadā. Pēc Komisijas vai ECSEL
dalībvalstu pārstāvju vairākuma pieprasījuma vai pēc priekšsēdētāja
pieprasījuma tā var rīkot ārkārtas sanāksmes. Publisko iestāžu padomes
sanāksmes sasauc priekšsēdētājs, un tās parasti notiek kopuzņēmuma ECSEL
mītnē.
Publisko iestāžu padomes kvorumu veido Komisija un
vismaz triju ECSEL dalībvalstu galvenie pārstāvji.
Izpilddirektoram ir tiesības piedalīties jautājumu
apspriešanā, bet viņam nav balsstiesību.
Ikviena dalībvalsts vai asociētā valsts, kas nav
kopuzņēmuma ECSEL biedrs, var piedalīties Publisko iestāžu padomē
novērotāja statusā. Novērotāji saņem visus attiecīgos dokumentus un var sniegt
ieteikumus saistībā ar ikvienu Publisko iestāžu padomes pieņemto lēmumu.
Publisko iestāžu padome vajadzības gadījumā var
izveidot darba grupas vienas vai vairāku publisko iestāžu pārraudzībā.
Publisko iestāžu padome pieņem savu reglamentu.
12. Publisko iestāžu padomes uzdevumi
Publisko iestāžu padome:
(a)                   
nodrošina, ka, piešķirot publisko finansējumu
netiešajās darbībās iesaistītajiem dalībniekiem, ir pienācīgi piemēroti
godīguma un pārredzamības principi;
(b)                   
apstiprina reglamentu attiecībā uz uzaicinājumiem
iesniegt priekšlikumus un netiešo darbību novērtēšanu, atlasi un uzraudzību;
(c)                   
apstiprina uzaicinājumu iesniegt priekšlikumus
saskaņā ar darba plānu;
(d)                   
sarindo priekšlikumus, pamatojoties uz atlases un
atbalsta piešķiršanas kritērijiem un ņemot vērā to ieguldījumu uzaicinājumā
norādīto mērķu sasniegšanā un sinerģiju ar valsts prioritātēm;
(e)                   
pieņem lēmumu par publiskā finansējuma piešķiršanu
atlasītajiem priekšlikumiem, nepārsniedzot pieejamā budžeta robežas un ņemot
vērā pārbaudes, kas veiktas saskaņā ar 18. punkta 5. apakšpunktu. Šis
lēmums ECSEL dalībvalstīm ir saistošs, un papildu novērtējumi vai
atlases procesi nav jāveic.
13.
Privāto biedru padomes sastāvs
Privāto biedru padomi veido kopuzņēmuma ECSEL
privāto biedru pārstāvji.
Katrs privātais biedrs ieceļ savus pārstāvjus
un galveno pārstāvi, kuram ir balsstiesības Privāto biedru padomē.
14. Privāto biedru padomes darbība
1.           Privāto biedru padome
pulcējas vismaz divreiz gadā.
2.           Privāto biedru padome
vajadzības gadījumā var izveidot darba grupas viena vai vairāku privāto biedru
pārraudzībā.
3.           Privāto biedru padome ievēl
savu priekšsēdētāju.
4.           Privāto biedru padome pieņem
savu reglamentu.
15. Privāto biedru padomes uzdevumi
Privāto biedru padome:
(a)                   
sagatavo un regulāri atjaunina 21. punkta
1. apakšpunktā minēto daudzgadu stratēģiskās pētniecības un inovācijas
programmas projektu 2. pantā noteikto kopuzņēmuma ECSEL mērķu
sasniegšanai;
(b)                   
kā pamatu 21. punkta 2. apakšpunktā
minētajiem uzaicinājumiem iesniegt priekšlikumus katru gadu sagatavo
pētniecības un inovācijas darbību plāna projektu nākamajam gadam;
(c)                   
valdes noteiktajos termiņos iesniedz
izpilddirektoram daudzgadu stratēģiskās pētniecības un inovācijas programmas
projektu un ikgadējo pētniecības un inovācijas darbību plāna projektu;
(d)                   
organizē ieinteresēto personu padomdevēju forumu,
kurā var piedalīties visas publiskās un privātās personas, kas ir ieinteresētas
elektronisko komponentu un sistēmu jomā, lai informētu tās par savām darbībām
un saņemtu atsauksmes par daudzgadu stratēģiskās pētniecības un inovācijas
programmas projektu un pētniecības un inovācijas darbību plāna projektu
konkrētajam gadam.
16. Finansējuma avoti
1.           Kopuzņēmumu ECSEL
kopīgi finansē tā biedri, veicot finansiālos ieguldījumus iemaksu veidā un
ieguldījumus natūrā, ko veic netiešajās darbībās iesaistītie privātie biedri
vai to sastāvā esošie tiesību subjekti un kuras neatlīdzina kopuzņēmums ECSEL.
2.           Kopuzņēmuma ECSEL
administratīvās izmaksas nepārsniedz EUR 39 420 000, un tās sedz
ar finansiālajiem ieguldījumiem atbilstīgi 3. panta 1. punktam par
Savienības ieguldījumu, kas nepārsniedz EUR 15 255 000, 4. panta
2. punktam par privāto biedru ieguldījumu, kas nepārsniedz
EUR 19 710 000, un 19. panta 2. punktam par to darbību
pabeigšanu, kuras sāktas saskaņā ar Regulu (EK) Nr. 72/2008 un Regulu
Nr. 74/2008. Ja daļa no ieguldījuma administratīvo izmaksu segšanai netiek
izlietota, to var darīt pieejamu kopuzņēmuma ECSEL darbības izmaksu
segšanai.
3.           Kopuzņēmuma ECSEL
darbības izmaksas sedz no šādiem līdzekļiem:
(a)         
Savienības finansiālais ieguldījums;
(b)         
ECSEL dalībvalstu
finansiālais ieguldījumus.
(c)         
ieguldījumi natūrā, ko sniedz privātie biedri vai
to sastāvā esošie tiesību subjekti un kas sastāv no izmaksām, kuras tiem
radušās, īstenojot netiešās darbības, atskaitot kopuzņēmuma ECSEL ieguldījumu
un jebkuru citu Savienības ieguldījumu šādu izmaksu segšanā.
4.           Kopuzņēmuma ECSEL
resursus, kas ir iekļauti tā budžetā, veido šādi ieguldījumi:
(a)         
biedru finansiālais ieguldījums administratīvo
izdevumu segšanai;
(b)         
biedru finansiālais ieguldījums darbības izmaksu
segšanai, tostarp ieguldījumi no ECSEL dalībvalstīm, kuras atbilstīgi 17. punkta
1. apakšpunktam uztic šo ieguldījumu izmaksu kopuzņēmumam ECSEL;
(c)         
visi kopuzņēmuma ECSEL gūtie ieņēmumi;
(d)         
visi pārējie finansiālie ieguldījumi, resursi un
ieņēmumi.
Visus procentus no ieguldījumiem, ko saņēmis
kopuzņēmums ECSEL, uzskata par tā ieņēmumiem.
5.           Ja kāds kopuzņēmuma ECSEL
biedrs nav izpildījis pienākumus attiecībā uz iepriekš saskaņoto finansiālo
ieguldījumu, izpilddirektors par to rakstiski paziņo un nosaka pieņemamu
termiņu, kurā minētos pienākumus var izpildīt. Ja pienākumi nav izpildīti
norādītajā termiņā, izpilddirektors sasauc valdes sanāksmi, lai lemtu par to,
vai būtu jāatsauc attiecīgā biedra dalība vai jāveic kādi citi pasākumi, līdz
pienākumi ir izpildīti.
6.           Visi kopuzņēmuma ECSEL
resursi un darbības ir paredzēti šīs regulas 2. pantā izklāstīto mērķu
sasniegšanai.
7.           Kopuzņēmumam ECSEL
pieder visi aktīvi, ko tas ir radījis vai kas tam ir nodoti šīs regulas
2. pantā izklāstīto mērķu sasniegšanai.
8.           Ja vien kopuzņēmumu nelikvidē
saskaņā ar 26. punktu, kopuzņēmuma ECSEL biedriem līdzekļu atlikumu
neizmaksā.
17. ECSEL dalībvalstu ieguldījums
1.           Izmantojot dotāciju
nolīgumus, kurus kopuzņēmums ECSEL ir noslēdzis ar netiešajās darbībās
iesaistītajiem dalībniekiem, ECSEL dalībvalstis var uzticēt kopuzņēmumam
ECSEL pienākumu veikt to ieguldījumus minētajiem dalībniekiem. Tās arī
var uzticēt kopuzņēmumam ECSEL pienākumu izmaksāt dalībniekiem to
ieguldījumus vai pašas veikt maksājumus, pamatojoties uz kopuzņēmuma ECSEL
veiktajām pārbaudēm.
2.           Ja ECSEL dalībvalsts
neuztic šos pienākumus kopuzņēmumam ECSEL, kā izklāstīts 1. punktā,
tā veic visus vajadzīgos pasākumus, lai noslēgtu savus dotāciju nolīgumus
termiņā, kas ir līdzīgs kopuzņēmuma ECSEL dotāciju nolīgumu noslēgšanas
termiņiem, nodrošinot pilnīgu šo nolīgumu atbilstību Regulā (ES) Nr. ...
[dalības un pētījumu rezultātu izplatīšanas noteikumi attiecībā uz
pamatprogrammu "Apvārsnis 2020"] paredzētajām izmaksu atbilstības
prasībām. ECSEL dalībvalsts kā daļu no sava maksājuma procesa var
izmantot kopuzņēmuma ECSEL veikto izmaksu atbilstības pārbaudi, kas
minēta 18. punkta 7. apakšpunktā.
3.           ECSEL dalībvalstu un
kopuzņēmuma ECSEL sadarbības kārtību nosaka ar administratīvu nolīgumu,
ko noslēdz tiesību subjekti, kuras šim nolūkam ir iecēlušas ECSEL
dalībvalstis, un kopuzņēmums ECSEL.
4.           Ja ECSEL dalībvalstis
saskaņā ar 1. punktu uztic pienākumus kopuzņēmumam ECSEL,
3. punktā minēto administratīvo kārtību papildina ar ikgadējiem
nolīgumiem, kurus noslēdz tiesību subjekti, ko šim nolūkam ir iecēlušas ECSEL
dalībvalstis, un kopuzņēmums ECSEL, paredzot noteikumus un prasības
attiecībā uz ECSEL dalībvalstu finansiālu ieguldījumu kopuzņēmumā ECSEL.
5.           Dalībvalstis, asociētās
valstis un trešās valstis, kas nav kopuzņēmuma ECSEL biedri, ar
kopuzņēmumu ECSEL var vienoties par līdzīgu risinājumu.
18. Netiešo darbību finansēšana
1.           Kopuzņēmums ECSEL
atbalsta netiešās darbības, izmantojot atklātus uzaicinājumus iesniegt
priekšlikumus konkursa kārtībā un pieejamā budžeta ietvaros piešķirot publisko
finansējumu. Jebkurš saskaņā ar šo ierosmi paredzētais publiskais atbalsts
neskar valsts atbalsta procesuālos un materiālos noteikumus.
2.           Publisko iestāžu finansiālais
ieguldījums ir definēts 16. punkta 3. apakšpunkta a) punktā un
16. punkta 3. apakšpunkta b) punktā, un to netiešajās darbībās
iesaistītajiem dalībniekiem izmaksā kā attiecināmo izmaksu atlīdzību. Kopējais
publiskā sektora ieguldījums konkrētā darbībā nepārsniedz Regulā (ES)
Nr. … [dalības un pētījumu rezultātu izplatīšanas noteikumi attiecībā uz
pamatprogrammu "Apvārsnis 2020"] noteiktās robežvērtības. 
3.           Atbilstības kritēriji
Savienības finansējuma saņemšanai ir izklāstīti Regulā (ES) Nr. ...
[dalības un pētījumu rezultātu izplatīšanas noteikumi attiecībā uz
pamatprogrammu "Apvārsnis 2020"].
Konkrētus atbilstības kritērijus finansējuma
saņemšanai no ECSEL dalībvalstīm var noteikt atbilstīgās valstu
finansējuma piešķiršanas iestādes, un tos iekļauj darba plānā.
4.           Publiskās iestādes paziņo
izpilddirektoram par savām finanšu saistībām, ko tās uzņēmušās attiecībā uz
katru darba plānā iekļaujamo uzaicinājumu iesniegt priekšlikumus un attiecīgā
gadījumā atbilstīgi 17. punkta 1. apakšpunktam kopuzņēmuma ECSEL
budžeta projekta izstrādes laikā, ņemot vērā darba plānā aplūkoto pētniecības
un inovācijas darbību mērogu.
5.           Izpilddirektors pārbauda
potenciālo atbalsta saņēmēju atbilstību ES finansējuma saņemšanas prasībām, un ECSEL
dalībvalstis pārbauda savu atbalsta potenciālo saņēmēju atbilstību un
ieguldījumu netiešajās darbībās, ņemot vērā visus iepriekš noteiktos valsts
kritērijus attiecībā uz finansējumu, un paziņo rezultātus izpilddirektoram.
6.           Pamatojoties uz
5. punktā aprakstītajām pārbaudēm, izpilddirektors sagatavo ierosināto
sarakstu, kurā iekļauj potenciālo atbalsta saņēmēju norādītas netiešās
darbības, kurām piešķirams finansējums, un paziņo šo sarakstu Publisko iestāžu
padomei, kura pieņem lēmumu par maksimālo publiskā finansējuma piešķīrumu
saskaņā ar 12. punkta e) apakšpunktu un pilnvaro izpilddirektoru
noslēgt nolīgumus ar attiecīgajiem dalībniekiem.
7.           Kopuzņēmums ECSEL veic
visus vajadzīgos pasākumus, tostarp izmaksu atbilstības pārbaudi, publiskā
finansējuma izmaksai attiecīgajiem dalībniekiem saskaņā ar 17. punkta 3.
un 4. apakšpunktā minēto kārtību.
8.           ECSEL dalībvalstis
pieprasa tikai tos uzraudzības un tehniskās revīzijas ziņojumus, ko pieprasa
kopuzņēmums ECSEL.
19. Finanšu saistības
Kopuzņēmuma ECSEL finanšu saistības
nepārsniedz tā budžetā pieejamo vai tā biedru atvēlēto finanšu līdzekļu apjomu.
20. Finanšu gads
Finanšu gads ilgst no 1. janvāra līdz
31. decembrim.
21. Darbības un finanšu plānošana
1.           Daudzgadu stratēģiskajā plānā
Privāto biedru padomes sagatavotas daudzgadu stratēģiskās pētniecības un
inovācijas programmas un publisko iestāžu sagatavotu daudzgadu finanšu plānu
veidā izklāsta stratēģiju un plānus 2. pantā izklāstīto kopuzņēmuma ECSEL
mērķu sasniegšanai. Tajā ir jānorāda pētniecības un inovācijas prioritātes
galveno kompetenču izstrādei un pieņemšanai elektronisko komponentu un sistēmu
jomā dažādās piemērošanas nozarēs, lai nostiprinātu Eiropas konkurētspēju un
palīdzētu veidot jaunus tirgus un jaunus lietojumu veidus sabiedrībā. Tas ir
regulāri jāpārskata atbilstīgi vajadzību attīstībai rūpniecības jomā Eiropā.
2.           Izpilddirektors iesniedz
pieņemšanai valdē ikgadējā vai daudzgadu darba plāna projektu, kurā iekļauj
pētniecības un inovācijas darbību plānu, administratīvās darbības un attiecīgās
izdevumu aplēses.
3.           Darba plānu pieņem pirms tā
īstenošanas, līdz iepriekšējā gada beigām. Darba plānu dara publiski pieejamu.
4.           Izpilddirektors sagatavo gada
budžeta projektu nākamajam gadam un iesniedz to pieņemšanai valdē.
5.           Konkrēta gada budžetu valde
pieņem līdz iepriekšējā gada beigām.
6.           Gada budžetu pielāgo, lai
ņemtu vērā Savienības budžetā noteikto Savienības ieguldījuma apmēru.
22. Ziņošana par darbību un finansēm
1.           Izpilddirektors katru gadu
ziņo valdei par savu pienākumu izpildi saskaņā ar kopuzņēmuma ECSEL
finanšu noteikumiem.
Katru gadu līdz 15. februārim izpilddirektors
iesniedz apstiprināšanai valdē gada darbības ziņojumu par kopuzņēmuma ECSEL
gūto progresu iepriekšējā kalendārajā gadā, jo īpaši atsaucoties uz minētā gada
darba plānu. Šajā ziņojumā cita starpā iekļauj informāciju par šādiem
jautājumiem:
(a)         
veiktās pētniecības, inovācijas un citas darbības
un atbilstīgie izdevumi;
(b)         
iesniegtie priekšlikumi, tostarp to sadalījums
atbilstīgi dalībnieku veidam, tostarp MVU, un valstīm;
(c)         
finansējumam atlasītie priekšlikumi, tostarp to
sadalījums atbilstīgi dalībnieku veidam, tostarp MVU, un valstīm, norādot
kopuzņēmuma ECSEL un ECSEL dalībvalstu ieguldījumu individuāliem
dalībniekiem un netiešajām darbībām.
2.           Pēc tam, kad valde gada
darbības ziņojumu ir apstiprinājusi, to dara publiski pieejamu.
3.           Kopuzņēmums ECSEL
katru gadu iesniedz ziņojumu Komisijai atbilstīgi Regulas (ES, Euratom)
Nr. 966/2012 60. panta 5. punktam.
4.           Kopuzņēmuma ECSEL
pārskatus pārbauda neatkarīga revīzijas struktūra, kā norādīts Regulas (ES, Euratom)
Nr. 966/2012 60. panta 5. punktā.
Revīzijas palāta nepārbauda kopuzņēmuma ECSEL
pārskatus.
23. Iekšējā revīzija
Komisijas iekšējam revidentam ir tādas pašas
pilnvaras attiecībā uz kopuzņēmumu ECSEL, kādas viņam ir attiecībā uz
Komisiju.
24. Biedru atbildība un apdrošināšana
1.           Attiecībā uz kopuzņēmuma ECSEL
parādiem biedri ir finansiāli atbildīgi tikai par ieguldījumu, ko tie jau
snieguši.
2.           Kopuzņēmums ECSEL
noslēdz un uztur spēkā atbilstīgu apdrošināšanu.
25. Interešu konflikts
1.           Īstenojot savas darbības,
kopuzņēmums ECSEL, tā struktūrvienības un personāls izvairās no jebkāda
interešu konflikta.
2.           Kopuzņēmuma ECSEL
valde var pieņemt noteikumus interešu konfliktu novēršanai un to pārvaldībai
attiecībā uz kopuzņēmuma biedriem, struktūrvienībām un personālu. Šajos
noteikumos paredz prasību valdes vai Publisko iestāžu padomes sastāvā esošo
kopuzņēmuma ECSEL biedru pārstāvjiem izvairīties no interešu konflikta.
26. Likvidācija
1.           Kopuzņēmumu ECSEL
likvidē šīs regulas 1. pantā paredzētā perioda beigās.
2.           Ja Komisija vai visi privātie
biedri izstājas no kopuzņēmuma ECSEL, automātiski sāk likvidācijas
procedūru.
3.           Kopuzņēmuma ECSEL
likvidācijas procedūras veikšanai valde ieceļ vienu vai vairākus likvidatorus,
kuri izpilda valdes lēmumus.
4.           Likvidējot kopuzņēmumu ECSEL,
tā aktīvus izmanto, lai segtu tā saistības un izdevumus, kas saistīti ar tā
likvidāciju. Visu atlikumu sadala starp biedriem likvidācijas brīdī proporcionāli
to finansiālajam ieguldījumam kopuzņēmumā ECSEL. Visu šādu atlikumu, kas
iedalīts Savienībai, ieskaita atpakaļ Savienības budžetā.
5.           Ievieš ad hoc
procedūru, lai nodrošinātu, ka tiek pienācīgi pārvaldīts ikviens kopuzņēmuma ECSEL
noslēgtais nolīgums vai pieņemtais lēmums, kā arī jebkurš iepirkuma līgums,
kura termiņš ir ilgāks par kopuzņēmuma ECSEL pastāvēšanas termiņu.
TIESĪBU AKTA PRIEKŠLIKUMA FINANŠU
PĀRSKATS
1.           PRIEKŠLIKUMA/INICIATĪVAS KONTEKSTS
              1.1.    Priekšlikuma/iniciatīvas nosaukums
              1.2.    Attiecīgās
politikas jomas AMB/ABB struktūrā
              1.3.    Priekšlikuma/iniciatīvas
būtība
              1.4.    Mērķi
              1.5.    Priekšlikuma/iniciatīvas
pamatojums
              1.6.    Ilgums
un finansiālā ietekme
              1.7.    Paredzētie
pārvaldības veidi
2.           PĀRVALDĪBAS PASĀKUMI
              2.1.    Uzraudzības
un ziņošanas noteikumi
              2.2.    Pārvaldības
un kontroles sistēma
              2.3.    Krāpšanas
un pārkāpumu novēršanas pasākumi
3.           PRIEKŠLIKUMA/INICIATĪVAS PAREDZAMĀ
FINANSIĀLĀ IETEKME
              3.1.    Attiecīgās
daudzgadu finanšu shēmas izdevumu kategorijas un budžeta izdevumu pozīcijas
              3.2.    Paredzamā
ietekme uz izdevumiem
              3.2.1. Kopsavilkums par
paredzamo ietekmi uz izdevumiem
              3.2.2. Paredzamā ietekme uz
darbības apropriācijām
              3.2.3. Paredzamā ietekme uz
administratīvajām apropriācijām
              3.2.4. Saderība ar kārtējo
daudzgadu finanšu shēmu
              3.2.5. Trešo personu
iemaksas
              3.3.    Paredzamā ietekme uz
ieņēmumiem
TIESĪBU
AKTA PRIEKŠLIKUMA FINANŠU PĀRSKATS
1.           PRIEKŠLIKUMA/INICIATĪVAS KONTEKSTS
1.1.        Priekšlikuma/iniciatīvas
nosaukums
Padomes
regula par kopuzņēmumu ECSEL
1.2.        Attiecīgās politikas jomas ABM/ABB
struktūrā[32]
Politikas
joma: pētniecības un inovācijas pamatprogramma 2014.–2020. gadam
“Apvārsnis 2020”
Pasākums:
“Apvārsnis 2020” — ar komunikāciju tīkliem, saturu un tehnoloģijām
saistītā pētniecība un inovācija
1.3.        Priekšlikuma/iniciatīvas būtība
¨ Priekšlikums/iniciatīva attiecas uz jaunu darbību
¨ Priekšlikums/iniciatīva attiecas uz jaunu darbību, pamatojoties uz
izmēģinājuma projektu/sagatavošanas darbību[33]
¨ Priekšlikums/iniciatīva attiecas uz esošas darbības pagarināšanu
þ Priekšlikums/iniciatīva attiecas uz darbību, kas pārveidota jaunā
darbībā
1.4.        Mērķi
1.4.1.     Komisijas daudzgadu
stratēģiskie mērķi, kurus plānots sasniegt ar priekšlikumu/iniciatīvu
Stratēģija
izaugsmei “ES 2020” — veicināt, lai tiktu sasniegts 3 % no ES
IKP mērķis un iegūtie līdzekļi tiktu ieguldīti pētniecībā un inovācijā
“Inovācijas
savienība” — ES finansējuma instrumentus pievērst “Inovācijas savienības”
prioritātēm
Eiropas
digitalizācijas programma — sniegt ieguldījumu V pīlāra pētniecībā un
inovācijā IKT jomā, 50. darbībā (palielināt privātos ieguldījumus IKT
pētniecības un inovācijas jomā) un 51. darbībā (nostiprināt resursu
koordinēšanu un apvienošanu)
1.4.2.     Konkrētie mērķi un attiecīgās
ABM/ABB darbības
Konkrētais mērķis Nr.
1.
Vadošā loma pamattehnoloģiju un rūpniecisko tehnoloģiju jomā
Attiecīgās ABM/ABB darbības
Vadošā
loma informācijas un komunikācijas tehnoloģijās
1.4.3.     Paredzamie rezultāti un
ietekme
Ekonomiskā
ietekme
•        Konkurētspēja —
ieguldījumu vēriena paplašināšana un to mērķtiecīga novirzīšana, piesaistot
privātos un publiskos līdzekļus, sadarbība inovācijas un vērtības ķēžu ietvaros
un saiknes nodrošināšana starp tehnoloģijām un inovāciju.
•        Pētniecība
un inovācija — sinerģija starp rūpniecības un valsts prioritātēm,
izcilība, centienu dublēšanās un sadrumstalotības mazināšana.
•        Ieinteresētās
personas — ietver plašu vērtības radīšanas ķēžu loku: nozare —
tehnoloģiju nodrošinātāji un lietotāji, tostarp MVU, pētniecības un zināšanu
izplatīšanas organizācijas, ES, dalībvalstis un reģioni.
Sociālā
ietekme
•        Nodarbinātība —
augstas kvalifikācijas un tehnisko darbavietu izveide, radot izaugsmes iespējas
daudzās ekonomikas jomās to inovācijai un ražīgumam.
•        Sabiedrībai
aktuālu problēmu risināšana Eiropas iedzīvotājiem svarīgās jomās (piemēram,
transports, veselības aprūpe, enerģētika), kas ir neaizstājams sabiedrības
dzīves virzītājspēks.
Ietekme
uz vidi
•        Energopatēriņa
samazināšana
•        Materiālo
resursu izmantošanas pārvaldība
1.4.4.     Rezultātu un ietekmes rādītāji
Pētniecības
un inovācijas pamatprogrammas “Apvārsnis 2020” īpašajā mērķī “Vadošā loma
pamattehnoloģiju un rūpniecisko tehnoloģiju jomā” izklāstītie rezultātu un
ietekmes rādītāji tiek pārraudzīti, un Komisija katru gadu saņem par tiem
sagatavotu ziņojumu.
Turklāt,
lai noteiktu panākto progresu kopuzņēmuma ECSEL mērķu sasniegšanā, tiks
izmantoti turpmāk norādītie īpašie rādītāji.
 Mērķi || GDR || Rādītāji (novērtēti 2014.–2024. gadā) 
 Strukturēt un veikt izcilu daudzdisciplināru pētniecību || Inovatīvi un moderni projekti || Ø    Rezultātu kvalitāte, ko mēra, piemēram, izmantojot zinātniski recenzēto publikāciju skaitu Ø    Inovatīva pētniecība un inovācija, vismaz 2 patenti uz finansējumu EUR 10 miljonu apmērā Ø    Progresīvo tehnoloģiju skaits un ietekme 
 Saskaņot stratēģijas || Stratēģiskā pētniecības un inovācijas programma (SPIP) ar prioritātēm || Ø    Visu KU biedru ieguldījums Ø    Uzsvars uz SPIP atbilstīgi pieejamajam budžetam 
 Mobilizēt un apkopot resursus || Budžeta izpilde || Ø    Visu KU biedru finanšu saistības Ø    Ieguldījums, lai sasniegtu 3 % mērķi attiecībā uz pētniecību un inovāciju 
 Saglabāt ražošanu ES un panākt tās izaugsmi || Radīt darba vietas elektronikas preču nozarēs Palielināt ražotņu skaitu Eiropā || Ø    Tiešo un inducēto darbavietu skaits Eiropā — virzība uz 250 000 inducēto darba vietu radīšanu Ø    Progresīvu ražotņu skaits Eiropā, kuru mēra ar tehnoloģiju mezgliem un plātņu izmēru 
 Vadošā loma aprīkojuma un materiālu nozarē (E&M) || Stratēģiskā sadarbība aprīkojuma un materiālu (E&M) jautājumos || Ø    Eiropas aprīkojuma un materiālu (E&M) piegādātāju rangs un tirgus daļa/apmērs 
 Atbalsts augstiem TGL || Projektu mērogs un ietekme || Ø    Jaunu/atjauninātu izmēģinājuma iekārtu skaits Eiropā — vismaz 3 iekārtas gadā Ø    Integrētu risinājumu demonstrējumu skaits — vismaz 3 demonstrējumi gadā Ø    To dalībnieku piekļuve un izmantojums, kuri nav tiešie izmēģinājuma iekārtu/demonstrējumu īstenotāji 
 Elektronisko komponentu pieejamība || Jauno tehnoloģiju izmantojums nozarēs Eiropā || Ø    Eiropas tirgus daļa/apmērs jauno risinājumu jomā 
 Vadošā pozīcija sistēmu inženiertehniskajā izstrādē || Stratēģiskā sadarbība iegulto un viedo sistēmu jautājumos || Ø    Eiropas elektronisko sistēmu piegādātāju rangs un tirgus daļa/apmērs 
Lai
novērtētu kopuzņēmuma ECSEL darba rezultātus, tiks izmantoti turpmāk
norādītie īpašie rādītāji:
 Mērķi || GDR || Rādītāji (novērtēti 2014.–2024. gadā) 
 Pieņemt stratēģisko pētniecības un inovācijas programmu || SPIP || Ø    Visu būtisko dalībnieku pieņemta SPIP Ø    Skaidrība un mērķtiecība ieinteresēto pušu skatījumā 
 Efektīva programmas īstenošana || KU darbības || Ø    Laiks līdz dotāciju piešķiršanai (no uzaicinājuma slēgšanas līdz dotācijas nolīguma parakstīšanai) < 270 dienas Ø    Laiks līdz maksājuma veikšanai< 90 dienas Ø    Rezultātu izplatīšanas darbības Ø    Projekta rezultāti 
 Sinerģijas rezultātu izmantošanai un MVU izaugsmes veicināšanai || Projektu rezultātu izmantošana rūpniecībā || Ø    Papildu rezultātu skaits Ø    MVU izaugsme apgrozījuma un nodarbinātības izteiksmē 
 Atvieglot dalību projektos ar izteiktu Eiropas dimensiju || Vienkāršoti dalības noteikumi || Ø    Nozares pārstāvju un MVU dalības līmenis — MVU gadījumā ≥ 30% Ø    Administratīvo pieskaitāmo izmaksu samazināšana 
 Piekļuve projektēšanas un ražošanas infrastruktūrai || Brīva piekļuve modernai infrastruktūrai un tās pieejamība || Ø    MVU, tostarp sistēmu integrētāju, piekļuve un izmantojums 
 Ieinteresēto personu sadarbība un koordinēšana || Partnerības || Ø    Konsorciju sastāvs — stratēģisku apvienību rašanās 
 Cilvēkresursu prasmju saglabāšana || Eiropā pieejamās zināšanas || Ø    Mācību programmu/kursu pieejamība un profesionālo mācību efektīvs izmantojums atbilstīgi vajadzībām rūpniecības jomā 
1.5.        Priekšlikuma/iniciatīvas
pamatojums
1.5.1.     Īstermiņa vai ilgtermiņa
vajadzības
Elektronisko
komponentu un sistēmu jomā Eiropa saskaras ar divām būtiskām problēmām.
•        Vajadzība
kontrolēt svarīgākos vērtības ķēdes elementus, t. i., “komponentu un
sistēmu projektēšanu”, “komponentu ražošanu” un “elektronisko komponentu integrēšanu
galaproduktos”. Elektronisko komponentu vērtības ķēde nebeidzas elektronisko
komponentu ražošanas līmenī, bet aptver visu lietotāju nozari — no
automobiļu līdz aviācijas nozarei, kā arī tīmekļa pakalpojumiem. Katrs no tās
elementiem ir būtisks, lai Eiropā nodrošinātu ilgtspējīgu vērtības radīšanu no
elektroniskajiem komponentiem. Konkrētāk, ja Eiropa zaudētu elektronisko
komponentu ražošanas spējas, ne tikai attiecīgā piegādes ķēde un projektēšanas
darbība varētu tikt pārvietota ārpus Eiropas, bet ievērojami ciestu arī visa
ekonomikas struktūra, kas ir atkarīga no elektroniskajiem komponentiem.
•        Tā
ir saistīta ar Eiropas inovācijas ķēdes efektivitātes uzlabošanu, kā uzsvērts KET
ziņojumā, kurā ir norādīts, ka starp pamatzināšanu ģenerēšanu un šo zināšanu
vēlāku komercializāciju pārdodamos produktos pastāv “nāves ieleja”. Tādējādi ir
jānostiprina pasākumi saistībā ar inovāciju un rūpniecisko ražošanu, lai
uzņēmumi un iedzīvotāji gūtu labumu no inovatīvām tehnoloģijām.
Lai
nodrošinātu vērtības ķēdes kontroli un uzlabotu tās inovācijas sistēmu, Eiropai
ir jāpārvar šādas grūtības:
•        sīva
globālā konkurence un mainīgi uzņēmējdarbības modeļi;
•        tirgus
daļu samazināšanās;
•        augstas
pētniecības un inovācijas izmaksas un sadrumstalota Eiropas vide;
•        strauja
inovācijas attīstība.
1.5.2.     ES iesaistīšanās pievienotā
vērtība
Finanšu
atbalsts uz sadarbību pamatotai pētniecībai un inovācijai, kurā ir iesaistīti
rūpniecības nozaru un akadēmisko aprindu pārstāvji no visas Eiropas, ir
vajadzīgs, lai:
•        arī
turpmāk nodrošinātu Eiropas publisko pētniecības grupu vadošo lomu elektronisko
komponentu jomā, kā arī nodrošinātu ātru un plašu tehnoloģiskās vadošās
pozīcijas izmantošanu rūpniecībā visā Eiropā;
•        kopā
ar elektronisko komponentu un sistēmu nozari segtu ar risku uzņemšanos
saistītās izmaksas, izstrādājot progresīvākas tehnoloģijas un nodrošinot to
plašāku izmantojumu, ņemot vērā milzīgo ietekmi uz izaugsmi un nodarbinātību
visās ekonomikas nozarēs, kā arī ietekmi uz sabiedrībai aktuālu problēmu
risināšanu nākotnē;
•        apvienotu
spēkus. Dalībvalstīm saistībā ar nozares atbalstīšanu ir savas prioritātes, bet
atsevišķu valstu resursi nav pietiekami, lai nodrošinātu šai nozarei vajadzīgo
atbalstu. Sadrumstalotības dēļ pētniecības un izstrādes jomā nereti tiek veikts
lieks darbs. Turklāt Eiropā darbojas tikai daži pasaules mērogā vadošie
klasteri, kuri elektronisko komponentu un iegulto sistēmu jomā īsteno plašu
rūpniecisko darbību. Tāpēc ES nozares pārstāvjiem ir jāapvieno spēki. Labāka
sadarbība, kuras pamatā ir uz sadarbību orientēti lietotāji uzņēmumi un
tehnoloģiju nodrošinātāji, veicina produktu inovāciju abās pusēs, saskaņojot
uzņēmējdarbības galveno virzienu, savukārt pētniecības projektu klasteri,
pateicoties akadēmisko aprindu un lielās pamatiekārtu ražotāju nozares pārstāvju
sadarbībai, nodrošina reģionālā atbalsta tīklu MVU;
•        nostiprinātu
esošos Eiropas klasterus elektronisko komponentu jomā un aktīvi atbalstītu
jaunu klasteru izveidi, lai Eiropai nodrošinātu vienlīdzīgu stāvokli ar citiem
dalībniekiem visā pasaulē. Ir vajadzīga rīcība Eiropas līmenī, lai apvienotu
resursus un pulcētu nozares dalībniekus nolūkā nodrošināt pienācīgu mērogu un
iespējas nozares nostiprināšanai. Ar šī atbalsta palīdzību ir jānodrošina
ilgtspējīgs un atbilstīgs risinājums, lai Eiropa varētu konkurēt starptautiskā
līmenī. Šī darbība palīdzēs koplietot esošās un turpmākās platformas, kas ir
vērstas uz labākas situācijas nodrošināšanu nozares pārstāvjiem, tostarp MVU un
galalietotājiem, lai nostiprinātu to starptautisko konkurētspēju;
•        strukturētu
un saskaņotu pētniecību un inovāciju Eiropā, lai nodrošinātu, ka nākotnē Eiropā
darbosies ražošanas bāze un ka Eiropu pārstāvošajiem nozares dalībniekiem,
tostarp lietotājiem, ir piekļuve aktuālākajiem tehnoloģiju jauninājumiem un
infrastruktūrām. Lai šo mērķi sasniegtu, ir izšķiroši svarīgi, lai Eiropas un
dalībvalstu līmenī izdotos piesaistīt lielāku publisko finansējumu.
1.5.3.     Līdzīgas līdzšinējās pieredzes
rezultātā gūtās atziņas
Pašreizējie
KU ARTEMIS un ENIAC nodrošināja būtiskas iespējas izveidot
sadarbību Eiropas mērogā, radīt kritisko masu un palielināt ieguldījumus. To
pirmais starpposma novērtējums apliecināja, ka pamatprogrammas
“Apvārsnis 2020” ietvaros būtu ļoti ieteicams turpināt līdzīgas
iniciatīvas īstenošanu, ņemot vērā apstākli, ka neviena atsevišķa organizācija
vai dalībvalsts nevarētu atrisināt visas šīs nozares problēmas. Tāpēc tiek
uzskatīts, ka piemērotākais turpmākās darbības veids ir saskaņota rīcība
Eiropas līmenī.
KU
ir apliecinājuši, ka tie var sekmīgi pildīt godīga starpnieka uzdevumu un
darboties kā katalizatori vērienīgu projektu stimulēšanai un izcilu privātā
sektora pārstāvju līdzdalības paplašināšanai, nodrošinot satvaru, kurā valsts
un Eiropas līmeņa publiskā sektora iestādes var sniegt atbalstu stratēģiski
svarīgiem jautājumiem. Šo spēju ir pārliecinoši apliecinājušas kopuzņēmuma ENIAC
sekmes, sniedzot izšķirošu stimulu svarīgu pamattehnoloģiju ieteikumu
īstenošanas sākšanai, kā arī kopuzņēmums ARTEMIS, izmēģinot pirmos
lielos inovāciju izmēģinājumu projektus, atbilstīgi šo kopuzņēmumu
uzaicinājumiem iesniegt priekšlikumus 2012. gadā.
Viena
būtiska problēma saistībā ar abu KU trīspusējo modeli attiecas uz satura un
procedūras saskaņošanu ar iesaistīto dalībvalstu gaidām un procesiem. Minētās
dalībvalstis nodrošina iespēju izziņot uzaicinājumus iesniegt priekšlikumus,
iepriekš paredzot savus finansiālos ieguldījumus, kā arī nosakot valsts
atbilstības kritērijus un finansēšanas likmes.
Saistībā
ar spēkā esošo modeli gūtā pieredze apliecina, ka KU ir spējis nodrošināt mērķu
sasniegšanu, tomēr ilgā posma dēļ, kura laikā bija jāiegūst pārliecība un
jāizstrādā praktiskās darbības metodes, ar plašāku zināšanu uzkrāšanu, nekā
tika paredzēts.
Papildus
iepriekš aprakstītajām veiksmēm par pašreizējo kārtību ir jāsniedz vairāki apsvērumi:
•        nav
nodrošināta pietiekama dažādo valsts procedūru sinhronizēšana (gan attiecībā uz
līgumu slēgšanu, gan maksājumiem), radot kavējumus projektu īstenošanā;
•        dalībniekiem
noteiktais pienākums noslēgt divus dotāciju nolīgumus (kopuzņēmuma un valsts)
rada administratīvo slogu;
•        atšķirīgie
valstu noteikumi ietekmē to, kā tiek veidoti konsorciji;
•        valstu
saistības nereti tiek pielāgotas pēc tam, kad ir iegūti uzaicinājumu iesniegt
priekšlikumus rezultāti, un šī situācija ir vērojama gan augšupējā, gan
lejupējā virzienā;
•        spēcīgā
ES un valstu saistību savstarpējā atkarība (likme DV/ES 1,8) ir kavējusi
budžeta izpildi situācijās, kad valsts līdzdalība bija neliela vai valsts
finansējuma likmes atšķīrās no prognozētās 1/3 (KU)–2/3 (valsts) likmes, kā notika
izmēģinājuma iekārtu gadījumā;
•        ES
pamata Finanšu regulā noteiktās prasības, kas piemērojamas attiecībā uz
decentralizētām aģentūrām, rada būtiskas grūtības saistībā ar ierobežotajiem
kopuzņēmuma resursiem.
Šīs
grūtības neaizkavēja pasākumu veikšanu, bet to dēļ visām pusēm pastāvīgi
jāstrādā, lai nodrošinātu sistēmas darbību. Visas turpmākās līdzīgās
iniciatīvas ievērojami iegūtu, ja šīs grūtības risinātu, izmantojot vienkāršotu
darbības modeli, kas atbilstu arī vispārējam pamatprogrammas “Apvārsnis 2020”
mērķim.
1.5.4.     Saderība un iespējamā
sinerģija ar citiem atbilstošiem instrumentiem
Iniciatīva
ir paredzēta sinerģiju izveidei ar papildu finansējuma mehānismiem, tostarp
Eiropas Komisijas viedas specializācijas politiku, kura ir vērsta uz esošu un jaunu
zinātnes un tehnoloģiju klasteru veicināšanu un atbalstu Eiropas Savienības
reģionos.
Iniciatīvas
darbības joma arī papildina pamatprogrammas “Apvārsnis 2020” darbības,
kuras paredzētas sadaļā par vadošo lomu rūpniecībā un ar kurām tiks atbalstīta
sarežģītāka ilgtermiņa pētniecība.
1.6.        Ilgums un finansiālā ietekme
þ Ierobežota ilguma
priekšlikums/iniciatīva
–     
þ  Priekšlikuma/iniciatīvas darbības laiks: [01.01.]2014.–31.12.2024.
–     
þ  Finansiālā ietekme no 2014. gada līdz 2020. gadam saistību
apropriāciju jomā un no 2014. gada līdz 2024. gadam maksājumu
apropriāciju jomā
¨ Beztermiņa
priekšlikums/iniciatīva
–     
Īstenošana ar uzsākšanas periodu no GGGG. līdz
GGGG.,
–     
pēc kura turpinās normāla darbība.
1.7.        Paredzētie pārvaldības veidi
No 2014. gada budžeta
¨ Komisijas īstenota tieša pārvaldība,
izmantojot
–     
¨  izpildaģentūras
¨ dalīta pārvaldība
kopā ar dalībvalstīm
þ netieša pārvaldība, uzticot budžeta izpildes uzdevumus:
–     
¨  starptautiskajām organizācijām un to aģentūrām (norādīt);
–     
¨  Eiropas Investīciju bankai;
–     
þ  Finanšu regulas 209. punktā minētajām struktūrām;
–     
¨  publisko tiesību subjektiem;
–     
¨  struktūrām, uz kurām attiecas privāttiesības un kuras veic
sabiedrisko pakalpojumu sniedzēja misiju, ja vien tās sniedz pietiekamas
finanšu garantijas;
–     
¨  struktūrām, uz kurām attiecas dalībvalsts privāttiesības, kurām
uzticēta publiskā un privātā sektora partnerības īstenošana un kuras sniedz
pietiekamas finanšu garantijas;
–     
¨ personām, kurām ir uzticēts veikt īpašas darbības KĀDP jomā saskaņā ar
LES V sadaļu un kuras ir noteiktas attiecīgajā pamataktā.
Piezīmes
Dalībvalstis
līdzfinansē netiešās darbības.
2.           PĀRVALDĪBAS PASĀKUMI
2.1.        Uzraudzības un ziņošanas
noteikumi
Laikā
līdz 2017. gada 31. decembrim Komisija veic kopuzņēmuma starpposma
novērtējumu un līdz 2018. gada 30. jūnijam paziņo Eiropas Parlamentam
un Padomei par tā secinājumiem, papildinot tos ar savām piezīmēm.
Sešu
mēnešu laikā pēc kopuzņēmuma likvidācijas, bet ne vēlāk kā divus gadus pēc
lēmuma pieņemšanas par tā likvidāciju Komisija veiks kopuzņēmuma galīgo
novērtējumu. Galīgā novērtējuma rezultātus iesniegs Eiropas Parlamentam un
Padomei.
Katru
gadu līdz 15. februārim izpilddirektors iesniegs apstiprināšanai valdē
gada darbības ziņojuma projektu par kopuzņēmuma gūto progresu iepriekšējā
kalendārajā gadā, jo īpaši atsaucoties uz minētā gada darba plānu. Ziņojumā
iekļaus informāciju par veikto pētniecību, inovāciju un citām darbībām, kā arī
attiecīgajiem izdevumiem, iesniegtajiem priekšlikumiem, ievērojot sadalījumu
atbilstīgi dalībnieka veidam, tostarp MVU, un atbilstīgi valstij, finansējuma
piešķiršanai atlasītajām netiešajām darbībām, ievērojot sadalījumu atbilstīgi
dalībnieka veidam, tostarp MVU, un atbilstīgi valstij, kā arī norādot
kopuzņēmuma ieguldījumu attiecībā uz atsevišķiem dalībniekiem un darbībām.
2.2.        Pārvaldības un kontroles
sistēma
2.2.1.     Apzinātie riski
Galvenais
noteiktais risks ir nepareiza dalībnieku izmaksu segšana. Ņemot vērā
kopuzņēmuma izmēru, kļūdu koeficients 1 % apmērā ir reālistisks mērķis.
Īpašais
publiskā un privātā sektora partnerībām raksturīgais risks ir novērsts, skaidri
sadalot lēmumu pieņemšanas pilnvaras starp valdi (stratēģijas un darba plānu
noteikšana (iesaistot nozares pārstāvjus)) un Publisko iestāžu padomi
(uzaicinājumu iesniegt priekšlikumus prasību noteikšana un lēmumu pieņemšana
par publiskā finansējuma piešķiršanu (bez nozares pārstāvju iesaistīšanas).
2.2.2.     Paredzētās kontroles metodes
Komisijas
iekšējam revidentam ir tādas pašas pilnvaras attiecībā uz kopuzņēmumu ECSEL,
kādas viņam ir attiecībā uz Komisiju. Turklāt valde var attiecīgi organizēt
kopuzņēmuma iekšējās revīzijas funkcijas izveidošanu. Iekšējās revīzijas
funkcijas izmaksas (saskaņā ar prognozēm — mazākas par pusmiljonu euro
visā kopuzņēmuma darbības laikā) būs izdevīgas proporcionāli kopējiem
kopuzņēmuma veiktajiem maksājumiem (kļūdas koeficients 1 % apmērā uz
EUR 1,2 miljardiem ir EUR 12 miljoni).
Saskaņā
ar Regulas (ES, Euratom) Nr. 966/2012 60. pantu kopuzņēmums
ievēro pareizas finanšu pārvaldības, pārredzamības un nediskriminācijas
principus un saviem biedriem garantēs tāda līmeņa finansiālo interešu
aizsardzību, kas ir ekvivalents šajā regulā noteiktajam aizsardzības līmenim.
Netiešo
darbību izdevumu ex post revīzijas veic saskaņā ar pamatprogrammu
“Apvārsnis 2020” kā daļu no pamatprogrammas “Apvārsnis 2020” netiešajām
darbībām.
Lai
aizsargātu Savienības finansiālās intereses, Komisija atbilstīgi Finanšu
regulai pārraudzīs kopuzņēmuma veiktās darbības, jo īpaši veicot revīzijas un
novērtējumus saistībā ar programmas īstenošanu, piemēros procedūras pārskatu
pārbaudei un apstiprināšanai un izslēgs no Savienības finanšu izdevumiem
izmaksas, kas veiktas, pārkāpjot piemērojamos noteikumus. Tā var arī atlikt vai
izbeigt maksājumu veikšanu.
2.3.        Krāpšanas un pārkāpumu
novēršanas pasākumi
Komisijai
vai tās pārstāvjiem un Revīzijas palātai ir pilnvaras, pamatojoties uz
dokumentiem, kā arī uz vietas, veikt visu to dotāciju saņēmēju, līgumslēdzēju
vai apakšuzņēmēju revīziju, kuri saņem ES finansējumu.
Eiropas
Birojs krāpšanas apkarošanai (OLAF) var veikt pārbaudes un apskates uz
vietas attiecībā uz uzņēmumiem, uz kuriem tieši vai netieši attiecas šāds
finansējums, atbilstīgi Regulā (Euratom, EK) Nr. 2185/96
noteiktajām procedūrām, lai konstatētu, vai ir notikusi krāpšana, korupcija vai
jebkāda cita nelikumīga darbība, kas skar Savienības finansiālās intereses
saistībā ar dotāciju nolīgumu vai dotāciju lēmumu, vai ar ES finansējumu
saistītu līgumu.
Neskarot
iepriekšminēto, dotāciju nolīgumi un dotāciju lēmumi, kā arī līgumi, kas izriet
no šīs regulas īstenošanas, Komisijai, Revīzijas palātai un OLAF sniedz
nepārprotamas pilnvaras veikt šādas revīzijas, pārbaudes un apskates uz vietas.
3.           PRIEKŠLIKUMA/INICIATĪVAS PAREDZAMĀ
FINANSIĀLĀ IETEKME
3.1.        Attiecīgās daudzgadu finanšu
shēmas izdevumu kategorijas un budžeta izdevumu pozīcijas
·      No jauna veidojamās budžeta pozīcijas
Sarindotas pa daudzgadu finanšu shēmas kategorijām un
budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
 Numurs 09 04 02 01 — pamatpozīcija || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta a) apakšpunkta izpratnē 
 1a Konkurētspēja izaugsmei un nodarbinātībai || 09 04 07 21 Vadošā loma rūpniecībā — KTI ECSEL || Dif. || JĀ || JĀ || NĒ || JĀ 
3.2.        Paredzamā ietekme uz
izdevumiem
3.2.1.     Kopsavilkums par paredzamo
ietekmi uz izdevumiem
EUR miljonos (trīs zīmes aiz komata)
 Daudzgadu finanšu shēmas izdevumu kategorija || 1a || Konkurētspēja izaugsmei un nodarbinātībai 
 Kopuzņēmums ECSEL[34][35] ||   ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads[36] || 2021. gads || 2022. gads || 2023. gads || 2024. gads || KOPĀ 
 1. pozīcija || Saistības || (1) || 0,310 || 0,310 || 0,550 || 0,715 || 1,210 || 1,210 || 4,350 || 0,000 || 0,000 || 0,000 || 0,000 || 8,655 
 Maksājumi || (2) || 0,310 || 0,310 || 0,550 || 0,715 || 1,210 || 1,210 || 1,170 || 1,170 || 0,970 || 0,670 || 0,370 || 8,655 
 2. pozīcija || Saistības || (1a) || 0,500 || 0,500 || 0,500 || 0,700 || 0,800 || 0,800 || 2,800 || 0,000 || 0,000 || 0,000 || 0,000 || 6,600 
 Maksājumi || (2a) || 0,500 || 0,500 || 0,500 || 0,700 || 0,800 || 0,800 || 0,800 || 0,600 || 0,600 || 0,500 || 0,300 || 6,600 
 3. pozīcija || Saistības || (3a) || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1200,000 
   || Maksājumi || (3b) || 33,750 || 70,000 || 116,750 || 140,750 || 166,000 || 178,000 || 189,000 || 145,750 || 99,500 || 40,000 || 20,500 || 1200,000 
 KOPĀ kopuzņēmuma ECSEL apropriācijas || Saistības || =1+1a +3a || 135,810 || 145,810 || 161,050 || 176,415 || 187,010 || 197,010 || 212,150 || 0,000 || 0,000 || 0,000 || 0,000 || 1215,255 
 Maksājumi || =2+2a +3b || 34,560 || 70,810 || 117,800 || 142,165 || 168,010 || 180,010 || 190,970 || 147,520 || 101,070 || 41,170 || 21,170 || 1215,255 
EUR miljonos (trīs zīmes aiz komata)
 CNECT ĢD ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || KOPĀ 
  Cilvēkresursi (2 FTE FONCT, 1 FTE AC) [37] || 0,332 || 0,332 || 0,332 || 0,332 || 0,332 || 0,332 || 0,332 ||   ||   ||   ||   || 2,324 
  Pārējie administratīvie izdevumi || 0 || 0 || 0 || 0 || 0 || 0 || 0 ||   ||   ||   ||   || 0 
 KOPĀ CNECT ĢD || Apropriācijas || 0,332 || 0,332 || 0,332 || 0,332 || 0,332 || 0,332 || 0,332 ||   ||   ||   ||   || 2,324 
 Daudzgadu finanšu shēmas izdevumu kategorija: || 5 || “Administratīvie izdevumi” 
EUR miljonos (trīs zīmes aiz komata)
 CNECT ĢD ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || KOPĀ 
  Cilvēkresursi (2 FTE FONCT, 1 FTE AC) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
  Pārējie administratīvie izdevumi || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 KOPĀ CNECT ĢD || Apropriācijas || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 KOPĀ daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
EUR miljonos (trīs zīmes aiz komata)
   ||   ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || KOPĀ 
 KOPĀ daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 136,142 || 146,142 || 161,382 || 176,747 || 187,342 || 197,342 || 212,482 ||   ||   ||   ||   || 1217,579 
 Maksājumi || 34,892 || 71,142 || 118,132 || 142,497 || 168,342 || 180,342 || 191,302 || 147,520 || 101,070 || 41,170 || 21,170 || 1217,579 
3.2.2.     Paredzamā ietekme uz
kopuzņēmuma ECSEL apropriācijām
–     
¨  Priekšlikums/iniciatīva neparedz izmantot darbības apropriācijas
–     
þ  Priekšlikums/iniciatīva paredz darbības apropriācijas izmantot šādā
veidā:
Saistību apropriācijas EUR miljonos 
 Norādīt mērķus un rezultātus   ò ||   ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021.–2024. gads || KOPĀ 
   || REZULTĀTI 
 Rezultāta veids || Rezultāta vidējās izmaksas[38] || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais rezultātu daudzums || Kopā izmaksas 
 KONKRĒTAIS MĒRĶIS NR. 1 Vadošā loma pamattehnoloģiju un rūpniecisko tehnoloģiju jomā ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultāts[39] || Kopuzņēmuma ECSEL pētniecības un inovācijas darbības || 15 || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1200 
 KOPĒJĀS IZMAKSAS || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1200 
3.2.3.     Paredzamā ietekme uz
kopuzņēmuma ECSEL cilvēkresursiem
3.2.3.1.  Kopsavilkums
–     
¨  Priekšlikums/iniciatīva neparedz izmantot administratīvās
apropriācijas
–     
þ  Priekšlikums/iniciatīva paredz izmantot administratīvās apropriācijas
šādā veidā:
Darbinieku skaits
(personas / pilnsoldzes ekvivalents)[40]
   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || KOPĀ 
 Ierēdņi (AD kategorijas) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Ierēdņi (AST kategorijas) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Līgumdarbinieki || 13 || 13 || 12 || 11 || 11 || 11 || 11 || 11 || 9 || 6 || 3 || 111 
 Pagaidu darbinieki (AD kategorijas) || 14 || 14 || 13 || 12 || 12 || 12 || 12 || 12 || 10 || 7 || 4 || 122 
 Valstu norīkotie eksperti || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 KOPĀ || 28 || 28 || 26 || 24 || 24 || 24 || 23 || 23 || 19 || 13 || 7 || 239 
EUR miljonos (trīs
zīmes aiz komata)
 Ierēdņi (AD kategorijas) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 
 Ierēdņi (AST kategorijas) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 
 Līgumdarbinieki || 0,910 || 0,910 || 0,840 || 0,770 || 0,770 || 0,770 || 0,770 || 0,770 || 0,630 || 0,420 || 0,210 || 7,770 
 Pagaidu darbinieki (AD kategorijas) || 1,834 || 1,834 || 1,703 || 1,572 || 1,572 || 1,572 || 1,572 || 1,572 || 1,310 || 0,917 || 0,524 || 15,982 
 Valstu norīkotie eksperti || 0,078 || 0,078 || 0,078 || 0,078 || 0,078 || 0,078 || 0,000 || 0,000 || 0,000 || 0,000 || 0,000 || 0,468 
 KOPĀ || 2,822 || 2,822 || 2,621 || 2,420 || 2,420 || 2,420 || 2,342 || 2,342 || 1,940 || 1,337 || 0,734 || 24,220 
Darba līgumus pārņem no pastāvošajiem
kopuzņēmumiem ARTEMIS un ENIAC. To līgumi ir spēkā kopš jaunā
kopuzņēmuma pirmās darbības dienas.
3.2.3.2.  Attiecīgā ĢD paredzamās vajadzības
pēc cilvēkresursiem
–     
¨  Priekšlikums/iniciatīva neparedz cilvēkresursu izmantošanu 
–     
þ  Priekšlikums/iniciatīva paredz cilvēkresursu izmantošanu šādā veidā:
   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021.–2024. gads* || Kopā 
   ||  Štatu sarakstā ietvertās amata vietas (ierēdņi un pagaidu darbinieki) || 
 XX 01 01 01 (Galvenā mītne un Komisijas pārstāvniecības) || 0 || 0 || 0 || 0 || 0 || 0 || 0 || 0 || 0 
 XX 01 01 02 (Delegācijas) || 0 || 0 || 0 || 0 || 0 || 0 || 0 || 0 || 0 
 09 01 05 01 (Netiešā pētniecība) || 2 || 2 || 2 || 2 || 2 || 2 || 2 || p.m. || 14 
 XX 01 05 01 (Tiešā pētniecība) || 0 || 0 || 0 || 0 || 0 || 0 || 0 || 0 || 0 
   ||   ||   ||   ||   ||   ||   ||   ||   ||   
   ||  Ārštata darbinieki (izsakot ar pilnslodzes ekvivalentu — FTE)[41]   || 
 XX 01 02 01 (CA, SNE, INT, ko finansē no vispārīgām apropriācijām) || 0 || 0 || 0 || 0 || 0 || 0 || 0 || 0 || 0 
 XX 01 02 02 (CA, LA, SNE, INT un JED delegācijās) || 0 || 0 || 0 || 0 || 0 || 0 || 0 || 0 || 0 
 XX 01 04 yy[42] || - galvenajā mītnē[43] || 0 || 0 || 0 || 0 || 0 || 0 || 0 || 0 || 0 
 - delegācijās || 0 || 0 || 0 || 0 || 0 || 0 || 0 || 0 || 0 
 09 01 05 02 (CA, SNE, INT — netiešā pētniecība) || 1 || 1 || 1 || 1 || 1 || 1 || 1 || p.m. || 7 
 10 01 05 02 (CA, SNE, INT — tiešā pētniecība) || 0 || 0 || 0 || 0 || 0 || 0 || 0 || 0 || 0 
 Citas budžeta pozīcijas (precizēt) || 0 || 0 || 0 || 0 || 0 || 0 || 0 || 0 || 0 
 KOPĀ || 3 || 3 || 3 || 3 || 3 || 3 || 3 || p.m. || 21 
* Lēmums par darbinieku
skaitu laikposmā pēc 2020. gada tiks pieņemts vēlāk.
Aplēse izsakāma veselos skaitļos (vai
maksimāli ar vienu zīmi aiz komata)
XX ir attiecīgā
politikas joma vai budžeta sadaļa.
Vajadzības pēc
cilvēkresursiem tiks nodrošinātas, izmantojot attiecīgā ĢD darbiniekus, kuri
jau ir iesaistīti konkrētās darbības pārvaldībā un/vai ir pārgrupēti
attiecīgajā ģenerāldirektorātā, vajadzības gadījumā izmantojot arī vadošajam ĢD
gada budžeta sadales procedūrā piešķirtus papildu resursus un ņemot vērā
budžeta ierobežojumus.
Veicamo uzdevumu
apraksts
 Ierēdņi un pagaidu darbinieki || Dalība pārvaldības struktūrās un darbību pārraudzība/ziņošana par tām 
 Ārštata darbinieki || Atbalsta sniegšana ierēdņiem 
3.2.3.3.  Paredzamās vajadzības pēc cilvēkresursiem
kopuzņēmumā ECSEL[44]
–     
¨  Priekšlikums/iniciatīva neparedz cilvēkresursu izmantošanu 
–     
þ  Priekšlikums/iniciatīva paredz cilvēkresursu izmantošanu šādā veidā: 
–     
a. Paredzamās vajadzības pēc cilvēkresursiem, kas
jāfinansē ar apropriācijām, kuras piešķirtas 2014.–2020. gada daudzgadu
finanšu shēmas ietvaros
   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || Kopā 
   ||  Štatu sarakstā ietvertās amata vietas (ierēdņi un pagaidu darbinieki) || 
 09 04 07 21(PPP struktūra) ||   ||   ||   ||   ||   ||   ||   ||   ||   ||   ||   ||   
 Ierēdņi (AD kategorijas) || 6 || 6 || 7 || 9 || 12 || 12 || 12 || 12 || 10 || 7 || 4 || 97 
 Ierēdņi (AST kategorijas) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
   ||  Ārštata darbinieki (izsakot ar pilnslodzes ekvivalentu — FTE)[45] || 
 09 04 07 21(PPP struktūra) ||   ||   ||   ||   ||   ||   ||   ||   ||   ||   ||   ||   
 CA || 8 || 8 || 8 || 8 || 11 || 11 || 11 || 11 || 9 || 6 || 3 || 94 
 SNE || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 INT || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 KOPĀ || 15 || 15 || 16 || 18 || 24 || 24 || 23 || 23 || 19 || 13 || 7 || 197 
   ||   ||   ||   ||   ||   ||   ||   ||   ||   ||   ||   ||   
Aplēse izsakāma veselos skaitļos (vai maksimāli ar
vienu zīmi aiz komata)
Veicamo uzdevumu
apraksts
 Ierēdņi un pagaidu darbinieki || Programmas un administratīvā pārvaldība 
 Ārštata darbinieki || Atbalsts pagaidu darbiniekiem 
–     
b. p.m. — cilvēkresursi, ko finansē ar
apropriācijām, kas piešķirtas 2007.–2013. gada daudzgadu finanšu shēmas
ietvaros (informācijai)
   || 2014. gads || 2015. gads || 2016. gads || 2017. gads || Kopā 
  Štatu sarakstā ietvertās amata vietas (ierēdņi un pagaidu darbinieki) ||   
 09 04 01 03 (kopuzņēmums ARTEMIS)[46] ||   ||   ||   ||   ||   
 Ierēdņi (AD kategorijas) || 8 || 8 || 6 || 3 || 25 
 Ierēdņi (AST kategorijas) || 0 || 0 || 0 || 0 || 0 
  Ārštata darbinieki (izsakot ar pilnslodzes ekvivalentu — FTE) ||   
 09 04 01 03 (kopuzņēmums ARTEMIS)8 ||   ||   ||   ||   ||   
 CA || 5 || 5 || 4 || 3 || 17 
 SNE || 0 || 0 || 0 || 0 || 0 
 INT || 0 || 0 || 0 || 0 || 0 
 KOPĀ || 13 || 13 || 10 || 6 || 42 
Aplēse izsakāma veselos skaitļos (vai
maksimāli ar vienu zīmi aiz komata)
c. Konsolidēts a) un b) punktā norādīto
cilvēkresursu pārskats
   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || Kopā 
   ||  Štatu sarakstā ietvertās amata vietas (ierēdņi un pagaidu darbinieki) || 
 09 04 07 21(PPP struktūra) || 14 || 14 || 13 || 12 || 12 || 12 || 12 || 12 || 10 || 7 || 4 || 122 
 Ierēdņi (AD kategorijas) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Ierēdņi (AST kategorijas) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
   ||  Ārštata darbinieki (izsakot ar pilnslodzes ekvivalentu — FTE)[47] || 
 09 04 07 21(PPP struktūra) || 13 || 13 || 12 || 11 || 11 || 11 || 11 || 11 || 9 || 6 || 3 || 111 
 CA || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 SNE || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 INT || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 KOPĀ || 28 || 28 || 26 || 24 || 24 || 24 || 23 || 23 || 19 || 13 || 7 || 239 
   ||   ||   ||   ||   ||   ||   ||   ||   ||   ||   ||   ||   
d. Ieguldījums darbības izmaksu segšanā PPP
struktūras likvidēšanai 2007.–2013. gada daudzgadu finanšu shēmas ietvaros
EUR miljonos (trīs zīmes aiz komata)
   || 2014. gads || 2015. gads || 2016. gads || 2017. gads ||   Kopā[48] 
 ES skaidrā naudā veiktais ieguldījums[49] || 0,600 || 0,600 || 0,550 || 0,300 || 2,050 
 Trešo pušu veiktās iemaksas skaidrā naudā — asociācija AENEAS || 0,500 || 0,500 || 0,300 || 0,130 || 1,430 
 Trešo pušu veiktās iemaksas skaidrā naudā — asociācija ARTEMISIA || 0,300 || 0,300 || 0,210 || 0,165 || 0,975 
 KOPĀ || 1,400 || 1,400 || 1,060 || 0,595 || 4,455 
Asociācijas
AENEAS un asociācijas ARTEMISIA ieguldījumus veido summas, kas
tām ir jāizmaksā kā ieguldījums kopuzņēmuma ENIAC un kopuzņēmuma ARTEMIS
darbības izmaksu segšanai, lai izpildītu ar Komisiju noslēgtos nolīgumus par
darbības izmaksu sadali atbilstīgi turpmāk izklāstītajai kārtībai:
EUR miljonos (trīs zīmes aiz komata)
 2008–2013 || Kopuzņēmums ARTEMIS || Kopuzņēmums ENIAC 
 Kopējās darbības izmaksas || EK || ARTEMISIA || Kopējās darbības izmaksas || EK || AENEAS 
 Faktiskie ieguldījumi 2013. gada beigās || 8,664 || 3,864 || 4,800 || 9,255 || 4,514 || 4,741 
 Pārrēķinātie ieguldījumi, lai veiktu sadali — 2/3 (nozare) un 1/3 (EK) || 2,889 || 5,775 || 3,084 || 6,171 
 Atšķirība (pielāgotā — faktiskā) ||   || -0,975 || 0,975 ||   || -1,430 || 1,430 
Summas, kas veido parādsaistības pret
Komisiju, laikposmā no 2014. gada līdz 2017. gadam tiks izlīdzinātas,
samazinot Komisijas ieguldījumus, kā norādīts 3.2.1. sadaļā.
3.2.4.     Saderība ar kārtējo daudzgadu
finanšu shēmu
–     
þ  Priekšlikums/iniciatīva atbilst kārtējai daudzgadu finanšu shēmai
–     
¨  Pieņemot priekšlikumu/iniciatīvu, jāpārplāno attiecīgā izdevumu
kategorija daudzgadu finanšu shēmā
-
–     
¨  Pieņemot priekšlikumu/iniciatīvu, jāpiemēro elastības instruments vai
jāpārskata daudzgadu finanšu shēma.
-
3.2.5.     Trešo personu iemaksas
–     
Priekšlikums/iniciatīva paredz šādu
līdzfinansējumu:
Apropriācijas EUR miljonos (trīs zīmes aiz komata)
   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads || Kopā 
 Privātie biedri — iemaksas skaidrā naudā administratīvo izmaksu segšanai[50]   || 2,210 || 2,210 || 2,110 || 2,010 || 2,010 || 2,010 || 1,970 || 1,770 || 1,570 || 1,170 || 0,670 || 19,710 
 ECSEL dalībvalstis — iemaksas skaidrā naudā darbības izmaksu segšanai[51]   || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1200,000 
 KOPĀ līdzfinansējuma apropriācijas   || 137,210 || 147,210 || 162,110 || 177,010 || 187,010 || 197,010 || 206,970 || 1,770 || 1,570 || 1,170 || 0,670 || 1219,710 

Kopējais privāto biedru ieguldījumu apjoms ir noteikts Padomes regulas par
kopuzņēmumu ECSEL 4. panta 2. punktā.
3.3.        Paredzamā ietekme uz
ieņēmumiem
–     
þ  Priekšlikums/iniciatīva finansiāli neietekmē ieņēmumus
–     
¨  Priekšlikums/iniciatīva finansiāli ietekmē:
–                   
¨         pašu resursus
–                   
¨         dažādus ieņēmumus
[1]               COM(2011) 809 galīgā redakcija, 30.11.2011.
[2]               Regula (EK) Nr. 72/2008, OV L 30/21,
4.2.2008.
[3]               Regula (EK) Nr. 74/2008, OV L 30/52,
4.2.2008.
[4]               Eiropas Parlamenta un Padomes 2006. gada
18. decembra Lēmums Nr. 1982/2006/EK.
[5]               [Atsauce uz DFS].
[6]               COM(2011) 572 galīgā redakcija, 21.9.2011.
[7]               COM(2010) 546 galīgā redakcija, 6.10.2010.
[8]               COM(2012) 341 final, 26.6.2012.
[9]               COM(2013) 298 final, 23.5.2013.
[10]             COM(2013) … [Paziņojums par publiskā un privātā sektora
partnerībām pamatprogrammā “Apvārsnis 2020”].
[11]             Pašreizējās cenās.
[12]             Summa ir indikatīva, un tā būs atkarīga no CNECT galīgās
summas attiecībā uz minēto pīlāru.
[13]               OV C [EP atzinums], , lpp.
[14]               OV C [Ekonomikas un sociālo lietu komitejas
atzinums], , lpp.
[15]               OV L 412, 30.12.2006., 1. lpp.
[16]               OV L 400, 30.12.2006., 86. lpp.
[17]               COM(2010) 2020 galīgā redakcija.
[18]               OV [pamatprogramma “Apvārsnis 2020”].
[19]               OV [īpašā programma, ar kuru īsteno
pamatprogrammu "Apvārsnis 2020"].
[20]               COM(2012) 341, 26.6.2012.
[21]               COM(2013) 298, 23.5.2013.
[22]             OV L 30, 4.2.2008., 21. lpp.
[23]             OV L 30, 4.2.2008., 52. lpp.
[24]             OV L 298, 26.10.2012., 1. lpp.
[25]             OV [dalības un izplatīšanas noteikumi
attiecībā uz pamatprogrammu "Apvārsnis 2020"].
[26]             OV L 362, 31.12.2012., 1. lpp.
[27]             OV L 56, 4.3.1968., 1. lpp.
[28]             OV L 136, 31.5.1999., 1. lpp.
[29]             OV L 292, 15.11.1996., 2.–5. lpp.
[30]             OV L 136, 31.5,1999., 15. lpp.
[31]             OV L 145, 31.5.2001., 43. lpp.
[32]               ABM — budžeta līdzekļu vadība pa darbības
jomām; ABB — budžeta līdzekļu sadale pa darbības jomām.
[33]               Kā paredzēts Finanšu regulas 54. panta
2. punkta a) vai b) apakšpunktā.
[34]               Summas, kas norādītas 1. un 2. pozīcijā, atspoguļo
ES ieguldījumu (50 %) kopuzņēmuma ECSEL administratīvo izmaksu
segšanā. Pārējos 50 % nodrošina privātie biedri, kā norādīts
3.2.5. sadaļā. Attiecībā uz laikposmu no 2014. gada līdz
2017. gadam ieguldījums PPP struktūras likvidēšanai 2007.–2013. gada
daudzgadu finanšu shēmas ietvaros, kā norādīts 3.2.3.3. sadaļas
d) punktā, ir jāpievieno šā perioda rādītājiem tabulas 1. pozīcijā.
Administratīvās izmaksas nosaka, pamatojoties uz pieredzi saistībā ar
kopuzņēmumiem ENIAC un ARTEMIS, un ņemot vērā ietaupījumus, kas
iegūti no liekajām funkcijām. Laikposms no 2021. līdz 2024. gadam ir
noslēguma posms, kurā nesāk jaunas darbības.
[35]               Maksājumu apropriāciju pamatā attiecībā uz 1. un
2. pozīciju ir visu attiecīgo saistību apropriāciju patēriņš gadā,
savukārt attiecībā uz 3. pozīciju tās nosaka, īstenojot tradicionālo
3 gadu projekta maksājumu izpildes grafiku, kur 50 % ir paredzēti
sākotnējam finansējumam (pusi izmanto uzaicinājuma gadā un otru pusi —
gadā pēc uzaicinājuma), 30 % — starpposma maksājumam otrajā gadā pēc
uzaicinājuma, 10 % — starpposma maksājumam trešajā gadā pēc
uzaicinājuma un 10 % — galīgajam maksājumam ceturtajā gadā pēc
uzaicinājuma.
[36]               1. un 2. pozīcijā attiecībā uz 2020. gadu ir
iekļautas saistības attiecīgajam gadam (1,170 + 0,800) un saistību iepriekšēja
piešķiršana attiecībā uz pārējiem KU darbības gadiem laikposmā no
2021. gada līdz 2024. gadam, t. i., 1,170 + 0,600
2021. gadam, 0,970 + 0,600 2022. gadam, 0,670 + 0,500
2023. gadam un 0,370 + 0,300 2024. gadam.
[37]               Lēmums par darbinieku skaitu laikposmā pēc
2020. gada tiks pieņemts vēlāk. FTE izmaksas nosaka, pamatojoties
uz AD (EUR 131 000 ) un AST (EUR 70 000)
personāla gada vidējām izmaksām.
[38]               Vidējās izmaksas ir ES ieguldījuma apmērs rezultātu
finansēšanā.
[39]               Kopuzņēmuma ECSEL rezultāti ir pētniecības un
inovācijas projekti, kurus līdzfinansē ES un iesaistītās dalībvalstis. Rezultātu skaits gadā ir noapaļots skaitlis, lai aplēstu
to projektu skaitu, kas tiktu atbalstīti ar norādītajām izmaksām.
[40]               Attiecībā uz PPP struktūrām atbilstīgi pamatregulas
209. pantam šo tabulu iekļauj informatīvam nolūkam.
[41]               CA – līgumdarbinieki, LA – vietējie
darbinieki, SNE – valstu norīkotie eksperti, INT – aģentūras
darbinieki (t.s. intérimaire). 
[42]               Ārštata darbiniekiem paredzēto maksimālo summu finansē
no darbības apropriācijām (kādreizējām “BA” pozīcijām).
[43]               Galvenokārt attiecībā uz struktūrfondiem, Eiropas
Lauksaimniecības fondu lauku attīstībai (ELFLA) un Eiropas Zivsaimniecības fondu
(EZF).
[44]               Attiecībā uz PPP struktūrām atbilstīgi pamatregulas
209. pantam šo tabulu iekļauj informatīvam nolūkam.
[45]               CA= līgumdarbinieks; LA = vietējais
darbinieks; SNE = valstu norīkotais eksperts; INT= pagaidu
darbinieks. 
[46]               Šos cilvēkresursus līdzfinansē ar ieguldījumiem no
asociācijas ARTEMISIA un asociācijas AENEAS (sk. zemāk
d) punktu).
[47]               CA= līgumdarbinieks; LA = vietējais
darbinieks; SNE = valstu norīkotais eksperts; INT= pagaidu
darbinieks. 
[48]               ES kopējais ieguldījums skaidrā naudā ir vienāds ar 2013. gada
budžetā noteikto paaugstināto sākotnējo summu struktūras 2007.–2013. gada
darbību izpildei.
[49]             Attiecīgā budžeta pozīcija ir 09 04 01 03.
[50]               Norādītajās summās nav iekļauti 3.2.3.3. sadaļas
d) punktā minētie AENEAS un ARTEMISIA ieguldījumi laikposmam
no 2014. gada līdz 2017. gadam.
[51]               Saskaņā ar aplēsēm kopējo valsts ieguldījumu kārtība ir
identiska kopējam ES ieguldījumam.